marsh-mellow/assamese_wikipedia huggingface dataset:
ভাংগী বাথভাংগী বাথ (, কানাড়া:  ) হৈছে এবিধ নিৰামিষ দক্ষিণ ভাৰতীয় খাদ্য ইয়াৰ উৎপত্তি কৰ্ণাটক, মহীচুৰু অঞ্চলত যদিও ইয়াক সমগ্ৰ ভাৰততে পোৱা যায় ৱাংগী মানে  (বেঙেনা) আৰু ভাথ মানে চাউল বেছিভাগেই শুকান খাদ্য হিচাপে খোৱা দেখা যায়,কিছুলোকে ইয়াৰ লগত মোছাৰু বজ্জী বা ৰাইটাৰ সৈতে পৰিবেশন কৰে  কম পৰিমানৰ মছলাৰ সৈতে ভালদৰে মিহলি কৰা নাৰিকল আৰু ধনীয়াৰ সংমিশ্ৰণৰ বাবে ইয়াক খাবলৈ সুস্বাদু হয় পৰম্পৰাগতভাৱে, ইয়াক অপৈনত সেউজীয়া বেঙেনাৰে তৈয়াৰ কৰা হয়,  যদিও যিকোনো ধৰণৰ বেঙেনা ব্যৱহাৰ কৰিব পাৰি বেঙেনাৰ প্ৰকাৰৰ ওপৰত নির্ভৰ কৰি ইয়াৰ সোৱাদ সলনি হব পাৰে, আৰু কিছুমান লোকে বেঙেনা নিদিয়াকৈও তৈয়াৰ কৰে
এইটো কৰ্ণাটকৰ এক বিশেষ পৰম্পৰাগত খাদ্য, যি উৎসৱ আৰু বিশেষ দিনত খোৱা হয়

বেঙেনাৰ প্ৰকাৰ
এই খাদ্যৰ সৈতে যিকোনো জাতৰ  বেঙেনা ৰান্ধিলেও হয়, কেৱল মাত্ৰ  সোৱাদ বেলেগ বেলেগ হব ৷ সাধাৰণতে,  বা  ব্যৱহাৰ কৰা হয় ফেয়াৰী টেল হৈছে ষ্ট্ৰিপযুক্ত বেঙেনাৰ পাতল জাত আৰু ইয়াৰ টেক্সচাৰ আৰু সোৱাদ মাখনৰ দৰে, গতিকে ই অতি সোনকালে সিজি যায় ইয়াৰ বীজ অতি কম গতিকে এই খাদ্যত ই অতি ভাল দৰে মিলি যায়

বেঙেনাৰ বিকল্প
কেৱল কেপচিকামৰ সহায়ত এই খাদ্য একেদৰেই প্ৰস্তুত কৰা সম্ভৱ ই আলু বা আইভী গাৰ্ডৰ সৈতেও ভাল কাম কৰে

পৰম্পৰা আৰু সংস্কৃতি
বিশেষকৈ উৎসৱ বা পৰিয়ালৰ মিলন, ভোজ আদিৰ সময়তো ভাংগী ভাথ প্ৰস্তুত কৰা হয় সাধাৰণতে সৰহ পৰিমাণৰ ভাংগী ভাট মছলা আগতীয়াকৈ বনাই অন্ততঃ ২ সপ্তাহমান সংৰক্ষণ কৰি পুনৰ ব্যৱহাৰ কৰা হয় বা আন শাক-পাচলিৰ লগত ব্যৱহাৰ কৰা হয়

ৰেচিপি
৮-১০ টা বেবী বেঙেনা, ঠাৰি অক্ষত অৱস্থাত ৪ টাকৈ কাটি লওক
১.৫ কাপ ভাত  সিজোৱা
২ চামুচ  ২ চামুচ তেল
গাৰ্নিচিঙৰ বাবে কাটি লোৱা সতেজ ধনীয়া
৬-৭ টা শুকান ৰঙা মৰিচা
১ চামুচ ফাটি বংগ গ্ৰাম (চানা দালি, তিয়াই পানী উলিয়াই)
গাৰ্নিচিঙৰ বাবে খোঁচ মাৰি লোৱা নাৰিকল
৮-১০ টা তৰকাৰী পাত
২-৩ টা কেঁচা জলকীয়া, ফালি লৈ
২ চামুচ অমিতাৰ গুড়ি
১ চামুচ সৰিয়হৰ গুটি
০.৫ চামুচ হালধিৰ গুড়ি
৮-১০ টা কলা জালুকৰ গুটি
২-৩ টা লং
১ চামুচ ভেন্দিৰ গুটি
২ চামুচ পপি গুটি
২-৩ টা সেউজীয়া ইলাচি
 ৰ চিমটি
নিমখ

চাইড নোট
২০১৭ চনৰ আগষ্ট মাহত মুখ্যমন্ত্ৰী সিদ্দাৰমাইয়াই দৰিদ্ৰ সমৰ্থক নীতিৰ বিৰোধিতা কৰাসকলক প্ৰতিহত কৰিবলৈ এই ডিচ ব্যৱহাৰ কৰিছিল
তেওঁ কয়, যোৱা তিনি বছৰ ধৰি কেৱল মোডী ডাঙৰীয়াৰ মন কি বাত হে চলি আছে কিন্তু আমি কেৱল দুখীয়াৰ বাবে ভেংগীবাথক লৈয়েই চিন্তিত

তথ্য় সূত্ৰ
ভাংলাইনি মিজোৰামৰ পৰা প্ৰকাশিত এখন মিজো ভাষাৰ দৈনিক বাতৰি কাকত৷ ভাৰতৰ বাতৰি কাকত পঞ্জীয়কৰ ওচৰত পঞ্জীকৃত কাকতখনকে ছাপডাংগাৰ দ্বাৰা সম্পাদিত, মুদ্ৰিত আৰু তেওঁ কাকতখনৰ স্বত্বাধিকাৰিও৷ এই কাকতখন মিজোৰামত সৰ্বাধিক প্ৰচলিত কাকত৷

মিজো বঁটা
মিজোৰামৰ কোনো ব্যক্তি অথবা প্ৰতিষ্ঠানৰ উল্লেখযোগ্য বৰঙনিৰ বাবে ভাংলাইনিয়ে এক বঁটা প্ৰবৰ্তন কৰিছে৷ ২০১১ চনৰ পৰা প্ৰৱৰ্তিত এই বঁটা প্ৰতি তিনি বছৰৰ মূৰত আগবঢ়োৱাৰ কথা সিদ্ধান্ত হয়৷ এই বটাত আছে নগধ এক লাখ টকা আৰু এটা স্মাৰক৷

বঁটা প্ৰাপকসকল
২০১১: ব্ৰি টি চাইল', অৱসৰপ্ৰাপ্ত সেনা বিষয়া তথা মিজোৰামৰ প্ৰাক্তন মুখ্যমন্ত্ৰী
২০১৪: চাংঠাংকিমা, সমাজকৰ্মী আৰু মানৱ অধিকাৰ কৰ্মী

তথ্যসূত্ৰ

বাহ্যিক সংযোগ
ইন্টাৰনেট সংস্কৰণ

শ্ৰেণী:বাতৰি কাকত
ভাইকম সত্যাগ্ৰহ () হল, ১৯২৪ চনৰ ৩০ মাৰ্চৰ পৰা ১৯২৫ চনৰ ২৩ নৱেম্বৰলৈকে ট্ৰাভাঙ্কোৰ ৰাজ্যৰ ভাইকম মন্দিৰত ৰাজহুৱা প্ৰৱেশাধিকাৰৰ বাবে হোৱা এক অহিংস আন্দোলন ট্ৰাভাঙ্কোৰ ৰাজ্য ইয়াৰ কঠোৰ আৰু দমনমূলক বৰ্ণ ব্যৱস্থাৰ বাবে জনাজাত আছিল ভাৰতীয় জাতীয় কংগ্ৰেছৰ শীৰ্ষস্থানীয় নেতা টি কে মাধৱন, কে কেলাপ্পন, কে পি কেশৱ মেনন, জৰ্জ যচেফ, ই ভি ৰামস্বামী পেৰিয়াৰ আদিয়ে এই সত্যাগ্ৰহটোৰ নেতৃত্ব লৈছিল আৰু বিভিন্ন সম্প্ৰদায় আৰু বিভিন্ন সমাজকৰ্মীয়ে সক্ৰিয় অংশগ্ৰহণেৰে এই আন্দোলনলৈ সমৰ্থন আগবঢ়াই ইয়াক সফল কৰিছিল

ট্ৰাভাঙ্কোৰৰ বেছিভাগ ডাঙৰ মন্দিৰে বহু বছৰ ধৰি নিম্ন বৰ্ণৰ (অস্পৃশ্য) লোকসকলক কেৱল মন্দিৰত প্ৰৱেশ কৰাই নহয়, ইয়াৰ চাৰিওফালৰ ৰাস্তাত খোজ কাঢ়িবলৈও নিষেধ কৰিছিল স্বামী শ্ৰী নাৰায়ণ গুৰুৰ অনুগামী এঝাৱা কংগ্ৰেছ নেতা কে মাধৱনে এই আন্দোলনৰ পৰিকল্পনা কৰিছিল ই এঝাৱা আৰু অস্পৃশ্যসকলৰ বাবে ভাইকম মন্দিৰৰ চাৰিওফালৰ ৰাস্তা ব্যৱহাৰ কৰাৰ অধিকাৰ দাবী কৰিছিল

মহাত্মা গান্ধীয়ে নিজেই ১৯২৫ চনৰ মাৰ্চ মাহত ভাইকম ভ্ৰমণ কৰিছিল অৱশেষত ট্ৰাভাঙ্কোৰ চৰকাৰে নিম্ন বৰ্ণৰ ব্যৱহাৰৰ বাবে মন্দিৰৰ ওচৰত নতুন পথ নিৰ্মাণ কৰে অৱশ্যে, ৰাস্তাবোৰে নিম্ন বৰ্ণৰ লোকসকলক ভাইকম মন্দিৰৰ ওচৰৰ পৰিৱেশৰ পৰা পৰ্যাপ্ত ভাৱে আঁতৰাই ৰাখিছিল আৰু মন্দিৰটো তেতিয়াও নিম্ন বৰ্ণৰ বাবে বন্ধ আছিল মহাত্মা গান্ধীৰ হস্তক্ষেপৰ পিছত, ৰাজ অধিকাৰী সেতু লক্ষ্মী বাঈৰ সৈতে এক বুজাবুজি কৰা হৈছিল; যাৰ ফলত আন্দোলনত গ্ৰেপ্তাৰ কৰা সকলোকে মুকলি কৰি দিয়া হয় আৰু সকলো জাতিৰ বাবে ভাইকম মহাদেৱ মন্দিৰলৈ যোৱা উত্তৰ, দক্ষিণ আৰু পশ্চিম ৰাজহুৱা পথ মুকলি কৰা হয় বাঈয়ে পূব পথটো খুলিবলৈ অস্বীকাৰ কৰে এই আপোচক ই ভি ৰামাস্বামী "পেৰিয়াৰ" আৰু আন কিছুৱে সমালোচনা কৰিছিল কেৱল ১৯৩৬ চনত, মহাৰাজা চিথিৰা থিৰুনাল বলৰাম বৰ্মাই স্বাক্ষৰ কৰা মন্দিৰ প্ৰৱেশ ঘোষণাপত্ৰৰ পিছত, পূৱ পথটো প্ৰৱেশৰ বাবে মুকলি কৰি দিয়া হৈছিল আৰু নিম্ন বৰ্ণৰ লোকসকলকো মন্দিৰত প্ৰৱেশ কৰাৰ অনুমতি দিয়া হৈছিল ভাইকম সত্যাগ্ৰহে স্পষ্টভাৱে কেৰালালৈ অহিংস জনপ্ৰতিবাদৰ পদ্ধতি কঢ়িয়াই আনিছিল

তথ্যসূত্ৰ

শ্ৰেণী:আন্দোলন
শ্ৰেণী:মহাত্মা গান্ধী
গটলেণ্ডৰ ওপৰত ভাইকিং যুগৰ চিত্ৰ       (1919).
ভাইকিংছ () হৈছে মূলতঃ স্ক্যাণ্ডিনেভিয়া (বৰ্তমানৰ ডেনমাৰ্ক, নৰৱে আৰু ছুইডেন)ৰ পৰা অহা নাৱিক লোকসকলক দিয়া এক আধুনিক নাম এইসকলে অষ্টম শতিকাৰ শেষৰ ফালৰ পৰা একাদশ শতিকাৰ শেষৰ ফাললৈকে বিভিন্ন দেশত অভিযান চলাইছিল তথা পাইৰেট, ব্যৱসায় আদি কৰিছিল এওঁলোকে ইউৰোপৰ কিছু অংশত বসতি স্থাপন কৰিছিল, . 922. ভূমধ্যসাগৰ, উত্তৰ আফ্ৰিকা, ভলগা বুলগেৰিয়া, মধ্যপ্ৰাচ্য আৰু উত্তৰ আমেৰিকালৈকে তেওঁলোকে যাত্ৰা কৰিছিল তেওঁলোকৰ উৎপত্তিস্থল বুলি বিবেচিত দেশসমূহত, আৰু তেওঁলোকে আক্ৰমণ কৰি বসতি স্থাপন কৰা কিছুমান দেশত এই সময়ছোৱাক জনপ্ৰিয়ভাৱে ভাইকিং যুগ বুলি জনা যায় আৰু "ভাইকিং" শব্দটোৱে সাধাৰণতে স্ক্যাণ্ডিনেভিয়ান গৃহভূমিৰ বাসিন্দাসকলকো সামগ্ৰিকভাৱে অন্তৰ্ভুক্ত কৰে ভাইকিংসকলে স্ক্যাণ্ডিনেভিয়া, ব্ৰিটিছ দ্বীপপুঞ্জ, ফ্ৰান্স, ইষ্ট'নিয়া আৰু কিয়ভান ৰাছৰ আৰম্ভণিৰ মধ্যযুগীয় ইতিহাসত এক গভীৰ প্ৰভাৱ পেলাইছিল 2008

বিশেষজ্ঞ নাৱিক আৰু সাধাৰণ নাৱিকসকলে নিজৰ বৈশিষ্ট্যপূৰ্ণ দীঘলীয়া জাহাজত উঠি ব্ৰিটিছ দ্বীপপুঞ্জ, ফেৰ' দ্বীপপুঞ্জ, আইচলেণ্ড, গ্ৰীনলেণ্ড, নৰ্মাণ্ডী আৰু বাল্টিক উপকূলৰ লগতে আধুনিক ৰাছিয়াৰ মাজেৰে ড্নিপাৰ আৰু ভলগা বাণিজ্যিক পথত নৰ্ছ বসতি তথা চৰকাৰ স্থাপন কৰিছিল বেলাৰুছ আৰু ইউক্ৰেইনত    '    .    . :       ?   . এইসকলক ভেৰাঞ্জিয়ান বুলিও জনা গৈছিল এই নৰ্ছ উপনিবেশৰ পৰাই নৰ্মান, নৰ্ছ-গেল, ৰাছৰ লোক, ফেৰ আৰু আইচলেণ্ডৰ লোকৰ জন্ম হৈছিল এটা সময়ত ৰাছ ভাইকিংছৰ এটা দলে ইমানেই দক্ষিণলৈ আগবাঢ়িছিল যে কিছু সময়ৰ বাবে বাইজেণ্টাইন সম্ৰাটৰ দেহৰক্ষী হোৱাৰ পিছত তেওঁলোকে বাইজেণ্টাইন চহৰ কনষ্টেণ্টিনোপলত আক্ৰমণ কৰিছিল ভাইকিংসকলে ইৰাণ আৰু আৰবলৈও যাত্ৰা কৰিছিল উত্তৰ আমেৰিকাত উপস্থিত হোৱা তেওঁলোক প্ৰথম ইউৰোপীয় আছিল খুব কম সময়ৰ বাবে তেওঁলোকে নিউফাউণ্ডলেণ্ড (ভিনলেণ্ড)ত বসতি স্থাপন কৰিছিল নৰ্ছ সংস্কৃতি বিদেশী দেশ সমূহলৈ বিয়পাই দিয়াৰ সময়তে তেওঁলোকে একেলগে স্ক্যাণ্ডিনেভিয়াৰ ঘৰলৈ দাস, উপপত্নী আৰু বিদেশী সাংস্কৃতিক প্ৰভাৱ কঢ়িয়াই আনিছিল ইয়াৰ ফলত দুয়োপক্ষৰে জিনীয় আৰু ঐতিহাসিক বিকাশত প্ৰভাৱ পৰিছিল ভাইকিং যুগত নৰ্ছ গৃহভূমি ক্ৰমান্বয়ে সৰু সৰু ৰাজ্যৰ পৰা তিনিখন বৃহৎ ৰাজ্যলৈ একত্ৰিত হৈছিল: ডেনমাৰ্ক, নৰৱে আৰু ছুইডেন 

ভাইকিংসকলে পুৰণি নৰ্ছ ভাষা কোৱাৰ উপৰিও তেওঁলোকে ৰুণত শিলালিপি নিৰ্মাণ কৰিছিল সৰহভাগ সময় তেওঁলোকে পুৰণি নৰ্ছ ধৰ্ম অনুসৰণ কৰিছিল যদিও পিছলৈ খ্ৰীষ্টান ধৰ্ম গ্ৰহণ কৰিছিল ভাইকিংসকলৰ নিজস্ব আইন, শিল্প আৰু স্থাপত্য আছিল বেছিভাগ ভাইকিং কৃষক, মাছমৰীয়া, শিল্পী আৰু ব্যৱসায়ী আছিল ভাইকিংসকলৰ জনপ্ৰিয় ধাৰণাসমূহ প্ৰায়ে প্ৰত্নতাত্ত্বিক আৰু ঐতিহাসিক উৎসৰ পৰা উদ্ভৱ হোৱা নৰ্ছমেনসকলৰ জটিল, উন্নত সভ্যতাৰ পৰা প্ৰবলভাৱে পৃথক হোৱা দেখা যায় ভাইকিংসকলক সম্ভ্ৰান্ত বনৰীয়া লোক বুলি ধাৰণা কৰা হয় 2000 , "     ",   ,     .  (), . 4, 2002. ভাইকিংসকলক হিংস্ৰ, জলদস্যুৰ দৰে অনা-ইহুদী বা নিৰ্ভীক দুঃসাহসিক হিচাপে ২০ শতিকাৰ আৰম্ভণিতে এক মত গঢ় লৈ উঠিছিল ভাইকিংসকলৰ বৰ্তমানৰ জনপ্ৰিয় উপস্থাপন সাধাৰণতে সাংস্কৃতিক ক্লিচে আৰু ষ্টেৰিঅ'টাইপৰ ওপৰত ভিত্তি কৰি কৰা হয়, যাৰ ফলত ভাইকিং উত্তৰাধিকাৰৰ আধুনিক প্ৰশংসা জটিল হৈ পৰে 

তথ্যসূত্ৰ
ভাইটি () হৈছে প্ৰথমখন অসমীয়া সম্পূৰ্ণ ৰঙীন চলচ্চিত্ৰ ১৯৭২ চনত মুক্তি লাভ কৰা চলচ্চিত্ৰখনৰ পৰিচালনা কৰিছিল কমল নাৰায়ণ চৌধুৰীয়ে চলচ্চিত্ৰখনৰ সংগীত পৰিচালনা কৰিছিল অজিত সিংহই

অভিনয় শিল্পী
ইভা আচাও

সংগীত
ছবিখনৰ সংগীত পৰিচালক আছিল অজিত সিংহ গীত লিখিছিল কেশৱ মহন্ত, আৰু জয়ন্ত বৰুৱাই

তথ্য উৎস

বাহ্যিক সংযোগ
গানা ডট কমত ভাইটিৰ গীত

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
ভাইমন দা () হৈছে শশাংক সমীৰ পৰিচালিত, ২০২৫ চনত মুক্তিপ্ৰাপ্ত অসমীয়া ভাষাৰ এখন জীৱনীমূলক নাট্য চলচ্চিত্ৰ ছবিখনত বন্দীপ শৰ্মা, যশশ্ৰী ভূঞা, নিৰুপম শইকীয়া, নিলিম দত্ত আৰু অৰ্ঘদীপ বৰুৱাকে ধৰি ভালেসংখ্যক অভিনয়-শিল্পীয়ে অভিনয় কৰিছে অসমীয়া চলচ্চিত্ৰ জগতৰ প্ৰবাদপুৰুষ, চলচ্চিত্ৰ নিৰ্মাতা মুনিন বৰুৱাৰ জীৱনৰ আধাৰত ছবিখন নিৰ্মাণ কৰা হৈছে জিল ক্ৰিয়েশ্যন্সৰ বেনাৰৰ অধীনত ছবিখন প্ৰযোজনা কৰে শ্যামন্তক গৌতম আৰু অনুপম শৰ্মাই

 কাহিনী 
ছবিখন পৰিচালক মুনীন বৰুৱাৰ জীৱনৰ আধাৰত নিৰ্মিত হৈছে ছবিখনত গোলাঘাটৰ প্ৰথম বছৰবোৰৰ পৰা আৰম্ভ কৰি অৱনতিৰ সময়ত অসমীয়া চিনেমাক পুনৰুজ্জীৱিত কৰাৰ যাত্ৰালৈকে সকলো চিত্ৰিত কৰা হৈছে ছবিখনত বৰুৱাৰ সংগ্ৰাম, কলাত্মক অৱদান, আঞ্চলিক চিনেমাত স্থায়ী প্ৰভাৱৰ ওপৰত আলোকপাত কৰা হৈছে

 অভিনয় শিল্পী 
 মুনিন বৰুৱাৰ চৰিত্ৰত বন্দীপ শৰ্মা
 যশশ্ৰী ভূঞা
 অৰ্ঘদীপ বৰুৱা
 নিৰুপম শইকীয়া
 নিলিম দত্ত
 কৌশিক ভৰদ্বাজ
 গুণাকৰ দেৱ গোস্বামী
 পাকিজা বেগম
 পাৰ্থ হাজৰিকা
 উজ্জ্বল কুমাৰ
 ৰাজদ্বীপ হাজৰিকা
 গীতাৰ্থ শৰ্মা
 হৰপল শইকীয়া

 সংগীত মুক্তি 
২০২৪ চনৰ ৭ অক্টোবৰ তাৰিখে গুৱাহাটীৰ জ্যোতি চিত্ৰবন-ৰ ৰুদ্ৰ বৰুৱা প্ৰেক্ষাগৃহত এখন পোষ্টাৰ উন্মোচন আৰু সংগীত মুক্তিৰ অনুষ্ঠান অনুষ্ঠিত হয় উন্মোচনী অনুষ্ঠানৰ অংশ হিচাপে মুনীন বৰুৱাক শ্ৰদ্ধাঞ্জলি জনাই এটি লাইভ পেইণ্টিং অধিবেশনৰো আয়োজন কৰা হৈছিল

 সংগীত 
কণ্ঠশিল্পী জুবিন গাৰ্গে ছবিখনৰ এটি  গীতৰ সংগীত ৰচনা কৰে আৰু পৰাণ বৰকটকীয়ে আনকেইটি গীতৰ সংগীতৰ লগতে ছবিখনৰ আৱহ সংগীত ৰচনা কৰে 

 মুক্তি 
২০২৫ চনৰ ২৩ মে তাৰিখে চিত্ৰগৃহত মুক্তি পোৱা ছবিখনে সমালোচক তথা দৰ্শকৰ পৰা অনুকূল সমালোচনা লাভ কৰে

 তথ্য উৎস 

 বাহ্যিক সংযোগ 
 

শ্ৰেণী:২০২৫ বৰ্ষৰ চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:ভাৰতৰ জীৱনীমূলক নাট্যধৰ্মী চলচ্চিত্ৰ
শ্ৰেণী:ভাৰতৰ চলচ্চিত্ৰ
ভাইৰাছ () এটি লেটিন শব্দ যাৰ অৰ্থ হ'ল বিষ (প্ৰাণীৰ পৰা উৎপন্ন হোৱা বিষ) নিউক্লিয় প্ৰটিনৰ দ্বাৰা গঠিত অকোষীয়, ৰোগ সৃষ্টিকাৰী, অবিকল্পী পৰজীৱী, অণু-আণুবীক্ষণিক () বস্তু, যি অকল জীৱিত পোষক কোষত বংশবৃদ্ধি কৰিব পাৰে, কিন্তু কোষৰ বাহিৰত জড় প্ৰকৃতিৰ,সেইবিলাকক ভাইৰাছ বোলে বিজ্ঞানৰ যি শাখাত ভাইৰাছ সম্বন্ধে চৰ্চা আৰু গৱেষণা কৰা হয় তাক ভাইৰ'ল'জি () বোলে এই শাখাৰ বিশেষজ্ঞজনক ভাইৰ'ল'জিষ্ট () বোলে ১৮৯৬ খ্ৰীষ্টপূৰ্বত উইলিয়াম বাইজিৰিংকেয়ে ধঁপাত পাতৰ ম'জেইক ৰোগৰ জীৱাণুক প্ৰথমে "ভাইৰাছ" আখ্যা দিয়ে

প্ৰকৃতি

বহুকাল ধৰি ভাইৰাছৰ প্ৰকৃতি নিৰ্ধাৰণ এক তৰ্ক-বিতৰ্কৰ বিষয় হৈ আছে তথাপিও আধুনিক ভাইৰ'ল'জিষ্টসকলে ভাইৰাছৰ প্ৰকৃতি সম্বন্ধে ব্যাখ্যা দিছে এইদৰে-

ভাইৰাছ কোষীয় সংগঠনবিহীন অকোষীয় (-) বস্তু 
জীৱদেহৰ কোষৰ ভিতৰত এইবিলাক সজীৱ থাকে আৰু বংশবিস্তাৰ কৰিব পাৰে 
জীৱদেহৰ বাহিৰত এইবিলাকৰ প্ৰকৃতি জড় পদাৰ্থৰ দৰে আৰু এইবিলাকৰ স্ফটিকলৈ ৰূপান্তৰিত কৰিব পাৰি 
ভাইৰাছ অতি সূক্ষ্ম,যিয়ে মাইক্ৰ'ফিল্টাৰৰ মাজেৰে সহজে পাৰ হৈ যাব পাৰে 
এইবিলাকৰ দেহটো প্ৰ'টিন আৰু  অথবা  ৰে গঠিত 
ভাইৰাছৰ নিজস্ব কোনো বিপাক ক্ৰিয়া কৰাৰ ক্ষমতা আৰু চলনক্ষমতা নাই 
ভাইৰাছৰ জীৱন চক্ৰত দুটা দশা বিদ্যমান-বহি:কোষীয় () আৰু অন্ত:কোষীয় () 
এইবিলাক অন্ত:কোষী অবিকল্পী পৰজীৱী ( ) 
ভাইৰাছ অতি উচ্চ আণবিক ভৰসম্পন্ন প্ৰ'টিন কণা 
ভাইৰাছ জীৱ আৰু জড়ৰ মধ্যাৱস্থা 
প্ৰতিজৈৱিক () ৰ দ্বাৰা ভাইৰাছ ধ্বংস নহয় 
এইবিলাকৰ উচ্চ অম্লতা () বা ক্ষাৰকীয়তা সহ্য কৰিব পৰা ক্ষমতা প্ৰবল 
উচ্চ উষ্ণতাত এইবিলাক ধ্বংস নহয় 
ভাইৰাছৰ আকাৰ বৃদ্ধি নহয় 
প্ৰজনন আৰু উৎপৰিৱৰ্তন () ভাইৰাছৰ জৈৱিক লক্ষণ উচ্চতৰ মাধ্যমিক প্ৰাথমিক জীৱবিদ্যা" লেখক - কৰুণা কান্ত দাস আৰু ড অনুপ কুমাৰ চক্ৰবৰ্ত্তী প্ৰকাশক - শ্ৰী শান্তিৰঞ্জন দে,বীণা লাইব্ৰেৰী,কলেজ হোষ্টেল ৰোড,পানবজাৰ,গুৱাহাটী -৭৮৭০০১, অসম, পৃষ্ঠা নং : ২৩৫  

ভাইৰাছৰ আকাৰ আৰু আকৃতি
আকাৰ
ভাইৰাছ অতিশয় ক্ষুদ্ৰ অৰ্থাৎ অণু-আণুবীক্ষণিক (-) বস্তু অকল ইলেক'ট্ৰন অণুবীক্ষণ যন্ত্ৰৰ সহায়তহে ভাইৰাছৰ আকাৰ জনা সম্ভৱ ভাইৰাছৰ গড় ব্যাস ৮-২৮০ বা ৩০০ মিলিমাইক্ৰন আকাৰৰ ফালৰপৰা আটাইতকৈ সৰু ভাইৰাছটো হ'ল ঘৰচীয়া জীৱ-জন্তুৰ মুখ আৰু ভৰিত ৰোগ সৃষ্টিকাৰী ৰাইন'ভাইৰাছ (আকাৰ ১০-১২) আনহাতে,ডাঙৰ ভাইৰাছটো হ'ল বসন্ত ভাইৰাছ (আকাৰ ৩০০-৪০০) কিছুমান ভাইৰাছৰ আকাৰ এনেধৰণৰ- হাৰ্পিছ ভাইৰাছ (১৩৩-২৩৩ ),জলাতঙ্ক ভাইৰাছ (১২৫ ),ইনফ্লুয়েঞ্জা ভাইৰাছ (৮০-১০০ ),প'লিঅ' ভাইৰাছ (২৮-৩০ )ইত্যাদি 

আকৃতি

ভাইৰাছৰ আকৃতি বিভিন্ন ধৰণৰ হয় আকৃতি অনুযায়ী ভাইৰাছক চাৰিটা প্ৰধান ভাগত ভগাব পাৰি-
গোলাকাৰ ():এইবিলাকৰ আকৃতি প্ৰায় ঘূৰণীয়া ইনফ্লুয়েঞ্জা,জাপানী এনকেফেলাইটিছ আৰু ঘৰচীয়া জীৱ-জন্তুৰ মুখ আৰু ভৰিৰ চবকা ৰোগ সৃষ্টিকাৰী ভাইৰাছৰ আকাৰ ঘূৰণীয়া হয় সেইদৰে,কিছুমান উদ্ভিদ ভাইৰাছ যেনে-লাউ,কোমোৰা,তিঁয়হ আদিত ৰোগ সৃষ্টিকাৰী ম'জেইক ভাইৰাছ (  ) ৰ আকৃতি ঘূৰণীয়া বা গোলাকাৰ 
দণ্ডাকাৰ (-):ধঁপাতৰ ম'জেইক ৰোগ,আলুৰ ব্লাইট ৰোগ সৃষ্টিকাৰী ভাইৰাছবোৰ দেখাত দণ্ডাকাৰ-দণ্ডটো দৃঢ়,দীঘল আৰু নমনীয় প্ৰকৃতিৰ হয় 
ঘনকাকৃতি (): এইবিলাকৰ আকৃতি ঘনক () টোৰ দৰে হয়,যেনে-হাৰ্পিছ আৰু বসন্তৰোগৰ ভাইৰাছ (ভেক্সিনিয়া আৰু ভেৰিঅ'লা) 
শুক্ৰাণু আকৃতি ( ): বেক্টেৰিয়া ধ্বংসকাৰী ভাইৰাছসমূহৰ আকৃতি শুক্ৰাণু বা লালুকীটোৰ দৰে হয় এইবিলাকৰ দেহটো মূৰ আৰু নেজত বিভক্ত

ভাইৰাছৰ গঠন

ভাইৰাছৰ চা

তথ্য সংগ্ৰহ

বাহ্যিক সংযোগ

শ্ৰেণী:জীৱবিজ্ঞান
ভাকৰি () ভাৰতৰ মহাৰাষ্ট্ৰ, গুজৰাট, ৰাজস্থান, আৰু কৰ্ণাটক ৰাজ্যৰ খাদ্যত প্ৰায়ে খোৱা ঘূৰণীয়া চেপেটা এবিধ ৰুটি নিয়মীয়া ঘেঁহুৰ চাপাতিতকৈ মোটা জোৱাৰ বা বজৰা ব্যৱহাৰ কৰি ভাকৰি প্ৰস্তুত কৰা হয় ভাকৰি কঠিনতাৰ ক্ষেত্ৰত খাখৰাৰ দৰে নহয়, টেক্সচাৰত কোমল বা কঠিন হব পাৰে

শস্য আৰু ভিন্নতা
বিভিন্ন প্ৰকাৰৰ বাজৰা(জোৱাৰ, বজৰা, ৰাগী)ই  ভকৰি তৈয়াৰ কৰিবলৈ ব্যৱহাৰ কৰা সাধাৰণ শস্য ভাৰতৰ দাক্ষিণাত্য মালভূমি অঞ্চল (মহাৰাষ্ট্ৰ আৰু উত্তৰ কৰ্ণাটক)ৰ লগতে ৰাজস্থানৰ অৰ্ধশুষ্ক অঞ্চলতো এই বাজৰা ভাকৰি জনপ্ৰিয় পশ্চিম ভাৰতৰ উপকূলীয় কোংকন আৰু গোৱা অঞ্চলত ধানৰ আটা ভাকৰি তৈয়াৰ কৰিবলৈ ব্যৱহাৰ কৰা হয়

 জোৱাৰ ভাকৰি: ভাকৰিৰ ভিতৰত সৰ্বাধিক প্ৰচলিত প্ৰকাৰৰ ভাকৰি জোৱাৰৰ আটা গৰম পানীৰ সৈতে মিহলাই পিঠাগুৰি প্ৰস্তুত কৰা হয় আৰু তাৰ পিছত হাতেৰে চেপেটা কৰি লোৱা হয় ( )    
বজৰা ভকৰি  বজৰা ভকৰি প্ৰধানকৈ শীতকালত বিশেষকৈ সংক্ৰান্তি উৎসৱৰ ওচৰত প্ৰস্তুত কৰা হয় প্ৰস্তুতি জোৱৰ ভকীৰ দৰেই
মাকৈই ভাকৰি  কৰ্ণমিল ভাকৰি সাধাৰণতে শীতকালত প্ৰস্তুত কৰা হয় গুজৰাটীত "মকাই নো ৰ'টলো" আৰু মাৰাঠীত "মাক্যাচি ভাকৰী" নামেৰেও জনা যায় 
ৰাগী ভাকৰি  ৰাগী ভখৰী বা ৰাগী ৰট্টী ৰঙা আঙুলিৰ বাজৰাৰে তৈয়াৰ কৰা হয় আন ভকৰিবোৰৰ দৰেই এইবোৰো প্ৰস্তুত কৰা হয়
চাউলৰ ভাকৰি  চাউলৰ ভখৰী ধানৰ আটাৰে তৈয়াৰ কৰা হয়, আন ভাকৰিৰ দৰেই প্ৰস্তুত কৰা হয় কোংকন অঞ্চলত ইহঁতৰ প্ৰচলন
ঘেঁহুৰ ভাকৰি  ঘেঁহুৰ ভকৰি ঘেঁহুৰ ৰোটিৰ দৰে, কিন্তু আকাৰ আৰু গভীৰতাত ডাঙৰ, আনুপাতিকভাৱে অধিক তেল থাকে
দালি ভাকৰি  ৰহৰ দালি বা উৰাদ আৰু জোৱাৰৰ মিশ্ৰিত আটা, যাক কলনা ভাকৰি বুলিও কোৱা হয়, তাৰ পৰা প্ৰস্তুত কৰা হয় খান্দেশ অঞ্চলত ইহঁতৰ বৰ জনপ্ৰিয়

প্ৰস্তুতি
এটা বাটিত অলপ নিমখৰ লগত আটা মিহলাই গৰম পানী ব্যৱহাৰ কৰি মসৃণ টান পিঠাগুৰি হিচাপে গুড়ি কৰি ভাকৰিৰ বাবে গুড়িখিনি প্ৰস্তুত কৰা হয় পিঠাগুৰিখিনি সৰু সৰু বলত ভাগ কৰি লোৱা হয় তাৰ পিছত হাতৰ তলুৱা ব্যৱহাৰ কৰি বলটো চেপেটা কৰা হয় ভাকৰি বনাবলৈ দুটা উপায় আছে হয় হাতৰ তলুৱাৰে টিপি কোনো পৃষ্ঠত সমতল কৰি লোৱা হয় নহয় দুয়োখন হাতৰ তলুৱাত বলটো ধৰি পাতল কৰা হয় যাৰ বাবে বহুত দক্ষতাৰ প্ৰয়োজন হয় তাৱা গৰম কৰি ওপৰৰ অংশত অলপ পানী দি ৰান্ধনীৰ আঙুলিৰ সহায়ত গোটেইখিনি মেলি দি ভাকৰি সেকিব লাগে সিফালটোও টাৱাত সিজোৱা হয় এবাৰ প্ৰস্তুত হলে দুয়োফালে প্ৰত্যক্ষ জুইত পোৰা হয় ভাকৰি কোমল বা কঠিন হব পাৰে কঠিন ভাকৰীত মূলতঃ এটা কঠিন বাহিৰৰ স্তৰ থাকে যাতে ক্ৰাঞ্চ যোগ হয়

পৰিৱেশন
ভাকৰি সাধাৰণতে দৈ, হালধিৰ চাটনি, পিথলা, বৈংগন ভাৰত, থেচা (সেউজীয়া মৰিচা আৰু বাদামৰ পৰা তৈয়াৰী চাটনি), সেউজীয়া পাতৰ শাক-পাচলি আৰু কেঁচা পিয়াজৰ প্ৰস্তুতিৰ সৈতে পৰিবেশন কৰা হয়3 কৰ্ণাটকৰ উত্তৰ অংশত ইয়াক ষ্টাফড ব্ৰঞ্জল তৰকাৰীৰ সৈতে পৰিবেশন কৰা হয় বিদৰ্ভত ইয়াক "ঝুংকা"ৰ সৈতে খোৱা হয়  "পিথলা"ৰ এটা মোটা আৰু ডাঠ ৰূপ পৰম্পৰাগতভাৱে ই গ্ৰাম্য খাদ্য যিটো পুৱা হোৱাৰ লগে লগে খেতি পথাৰলৈ লৈ যোৱা হৈছিল আৰু ব্ৰেকফাষ্ট আৰু লাঞ্চ দুয়োটা হিচাপে খাবলৈ দিয়া হৈছিল পথাৰত ভাকৰি আনকি প্লেট হিচাপেও পৰিবেশন কৰিছিল, যত চাটনি, খৰদা বা থেচা পৰিবেশন কৰি একেলগে খাইছিল খাণ্ডেশ অঞ্চলত ভাকৰি আৰু শ্বেৱ ভাজী (সেৱৰ পৰা প্ৰস্তুত কৰা ডাঠ টেঙা তৰকাৰী) অতি জনপ্ৰিয় খাদ্য কোংকন আৰু গোৱাৰ দৰে উপকূলীয় অঞ্চলত চাউলৰ আটা ভকৰি প্ৰধানকৈ মাছৰ তৰকাৰীৰ সৈতে পৰিৱেশন কৰা হয়

আধুনিক যুগত ভখৰীৰ ঠাইত ক্ৰমান্বয়ে ঘেঁহুৰ ৰোটি আৰু ফুলকাই লাভ কৰিছে যদিও এতিয়াও বহু অঞ্চলত আৰু বিশেষ খাদ্য হিচাপে ইয়াৰ জনপ্ৰিয়তা অক্ষুণ্ণ আছে

তথ্য সূত্ৰ

শ্ৰেণী:খাদ্য
শ্ৰেণী:ভাৰত
শ্ৰেণী:নিৰামিষ আহাৰ
ভাগীৰথী ()ওৰফে ভাগীৰথী বাই কদম এগৰাকী অভিনেত্ৰী অভিনেতা বাহাৰুল ইছলামৰ সৈতে বিবাহসূত্ৰে তেওঁ অসমৰ বাসিন্দা তেওঁৰ জন্ম ১৯৬৩ তেওঁৰ জন্ম হৈছিল মহীশূৰৰ হুন্সুৰ তালুকৰ গাভাদেগেৰেত কৰ্ণাটকৰ নিনছামৰ পৰা নাটকৰ ডিপ্লমা লৈ তেওঁ অভিনয়কে জীৱনৰ পেছা হিচাপে গ্ৰহণ কৰে বৰ্তমানলৈ তেওঁ ৬৫ খনতকৈয়ো অধিক নাটকত অভিনয় কৰিছে 
কৃতিত্ব
ভাগীৰথীয়ে ১৯৯০ চনত নেচনেল স্কুল অৱ ড্ৰামা,নতুন দিল্লীৰ পৰা অভিনয়ত স্নাতক ডিগ্ৰী লাভ কৰে তাত অধ্যয়ন কৰি থাকোঁতেই অভিনেতা গিৰীশ কাৰ্ণাডৰ সংস্পশলৈ আহিবলৈ সুযোগ পায়৷ তাতেই তেওঁ অভিনেতা বাহাৰুল ইছলামকো লগ পায় আৰু প্ৰেমৰ সম্পৰ্ক গঢ়ি উঠে৷ তাৰপিছত বিয়া হয়৷ তাৰ আগতে ১৯৮৬-৯১ চনৰ ভিতৰ কৰ্ণাটকৰ নিনাছাম ৰেপাৰ্টৰী কোম্পানীৰ সৈতে অভিনয় আৰম্ভ কৰিছিল ১৯৯২-৯৩ চনত হীৰ-ৰঞ্জা নাটকৰ প্ৰযোজনাৰ বাবে লণ্ডনৰ তাৰা আৰ্টত যোগদান কৰে তাৰপৰা তেওঁ 
গ্লোবেল থিয়েটাৰ নামৰ আন এটা দলৰ সৈতে চুক্তিবদ্ধ হয় আৰু লণ্ডনৰপৰা জাপানৰ টকিঅলৈ অভিনয় কৰিবলৈ যায়৷ তেওঁ বৰ্তমানলৈকে কানাড়া, অসমীয়া, হিন্দী আৰু ইংৰাজী আদি বিভিন্ন ভাষাৰ ৬৫ খনতকৈও অধিক নাটকত অভিনয় কৰিছে 

ভাগীৰথীয়ে ১৯৯১-৯২ চনত মহিলা চৰিত্ৰ শকুন্তলা,গান্ধী আৰু মল্লিকাৰ একক আখ্যান অভিনয়ৰ প্ৰকল্পৰ বাবে এন এছ ডিৰ পৰা ফেলশ্বিপ লাভ কৰে বৰ্তমান তেওঁ গুৱাহাটীৰ ছিগাল থিয়েটাৰ একাডেমীৰ অধ্যক্ষ হিচাপে কৰ্মৰত অসমত ১৯৯৫ৰ পৰা বৰ্তমানলৈ বহু নাটকৰ ডিজাইন আৰু পৰিচালনা কৰে ভাৰত চৰকাৰৰ সংস্কৃতি বিভাগ পৰা বিশেষভাৱে সক্ষম শিশুৰ সৈতে কাম কৰাৰ বাবে জুনিয়ৰ ফেলশ্বিপ আৰু চিনিয়ৰ ফেলশ্বিপ লাভ কৰিছে তেওঁ কানাড়াৰ পৰা অসমীয়ালৈ কিছু নাটক আৰু প্ৰবন্ধ অনুবাদ কৰে তেওঁ কানাড়া, অসমীয়া আৰু হিন্দী ভাষাৰ বহু ছবিতো অভিনয় কৰিছে ৪৪ তম ৰাষ্ট্ৰীয় চলচ্চিত্ৰ মহোৎসৱ ৯৭ত অসমীয়া ছবি অদাহ্যত কৰা অভিনয়ৰ বাবে বিশেষ জুৰী মেনচন হিচাপে ৰাষ্ট্ৰীয় বঁটা লাভ কৰে কৰ্ণাটকৰ ৰাজ্য চৰকাৰ ২০১৬ৰ পৰা   ছবিখনৰ বাবে সহযোগী চৰিত্ৰত শ্ৰেষ্ঠ অভিনেত্ৰীৰ বঁটা লাভ কৰে আৰু ৰদৰ চিঠি ছবিৰ বাবে লোনাৱলা আন্তঃৰাষ্ট্ৰীয় চলচ্চিত্ৰ মহোৎসৱ ২০১৬ত শ্ৰেষ্ঠ অভিনেত্ৰীৰ বঁটা লাভ কৰে.

তথ্য সূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:অসমৰ ব্যক্তি
শ্ৰেণী:অসমীয়া নাৰী
ভাগীৰথী আম্মা (; ১৯১৪  ২২ জুলাই ২০২১) কেৰালাৰ কোল্লাম জিলাত বাস কৰা এগৰাকী ভাৰতীয় মহিলা ১০৫ বছৰ বয়সত শিক্ষাৰ ক্ষেত্ৰলৈ ঘূৰি অহাৰ লগে লগে তেওঁ ৰাষ্ট্ৰীয় পৰিসৰত চৰ্চালৈ আহিছিল ভাৰতৰ ৰাষ্ট্ৰপতিৰ হাতেৰে ভাৰত চৰকাৰে মহিলাৰ বাবে সৰ্বোচ্চ অসামৰিক বঁটা নাৰী শক্তি পুৰস্কাৰেৰে তেওঁক সন্মানিত কৰে আৰু প্ৰধানমন্ত্ৰী নৰেন্দ্ৰ মোদীয়ে তেওঁক প্ৰশংসাৰ বাবে এককভাৱে উল্লেখ কৰে

 জীৱন 
১৯১৪ চনত ব্ৰিটিছ ভাৰতত জন্মগ্ৰহণ কৰা ভাগীৰথী আম্মাই কেৰালাৰ কোল্লাম জিলাৰ প্ৰক্কুলামত বাস কৰিছিল ৷   প্ৰসৱৰ সময়তে মাকৰ মৃত্যু হয় আৰু আম্মাই সৰু ভাই-ভনীৰ যত্ন লোৱাৰ দায়িত্ব লয় বিয়াৰ পিছত ১৯৩০ চনত স্বামীৰ মৃত্যু হোৱাত তেওঁ নিজসন্তানক অকলেই ডাঙৰ-দীঘল কৰিব লগা হয়  আম্মাৰ পাঁচ-ছজন সন্তান, ১৩ বা ১৬টা নাতি আৰু ১২টা প্ৰপৌত্ৰ থকাৰ খবৰ পোৱা গৈছিল   টেলিভিছনত ক্ৰিকেট আৰু ছপ অপেৰা চাই তেওঁ ভাল পাইছিল 

১০৫ বছৰ বয়সত আম্মাই শিক্ষা অব্যাহত ৰখাৰ সিদ্ধান্ত লয় আৰু গণিত, মালয়ালম ভাষা আৰু পৰিবেশ বিজ্ঞানৰ পৰীক্ষাত বহে বয়সৰ কাৰণে কেৰেলা লিটাৰেচি মিছনে তেওঁক তিনিদিনৰ ভিতৰত ঘৰতে পৰীক্ষা দিবলৈ অনুমতি দিছিল ,  (20  2019). "'     : 105--  ".   .      17  2020.  31  2021. ২৭৫ পইণ্টৰ ভিতৰত ২০৫ পইণ্ট লাভ কৰি সমতুল্য পৰীক্ষা দিয়া আটাইতকৈ বয়সীয়াল ব্যক্তি হিচাপে স্বীকৃতি লাভ কৰে 

 বঁটা আৰু স্বীকৃতি 
আম্মাক ২০১৯ বৰ্ষৰ নাৰী শক্তিৰ বিজয়ী হিচাপে ঘোষণা কৰা হয় ৷ প্ৰধানমন্ত্ৰী নৰেন্দ্ৰ মোদীয়ে তেওঁক বিশেষ প্ৰশংসাৰ বাবে এককভাৱে উল্লেখ কৰি কয় যে "যদি আমি জীৱনত আগবাঢ়িব বিচাৰো তেন্তে আমি নিজকে বিকশিত কৰা উচিত, যদি আমি জীৱনত কিবা এটা লাভ কৰিব বিচাৰো, তেন্তে তাৰ প্ৰথম পূৰ্বচৰ্ত হ'ল আমাৰ ভিতৰৰ ছাত্ৰজনে কেতিয়াও মৃত্যুবৰণ কৰিব নালাগে"  এই পুৰস্কাৰৰ আন এগৰাকী বিজয়ী আছিল সহযোগী কেৰালাৰ ৯৮ বছৰীয়া কাৰ্ত্যায়নী আম্মা ৷ 

অসুস্থতাৰ বাবে বঁটা প্ৰদান অনুষ্ঠানত উপস্থিত থাকিব পৰা নাছিল  যদিও কিছুদিনৰ পিছতে তেওঁ প্ৰতিমাহে ১৫০০ টকাৰ ৰেট্ৰস্পেকটিভ পেঞ্চন লাভ কৰিছিল পূৰ্বে তেওঁ আধাৰ লাভৰ বাবে বায়মেট্ৰিক তথ্য দিব পৰা নাছিল যদিও ৰাষ্ট্ৰীয়কৃত বেংকে তেওঁক প্ৰয়োজনীয়তা পূৰণ কৰাত সহায় কৰিছিল  

 মৃত্যু 
২০২১ চনৰ ২২ জুলাইত বয়সৰ লগত জড়িত ৰোগৰ বাবে আম্মাৰ ১০৭ বছৰ বয়সত মৃত্যু হয়  

 তথ্যসূত্ৰসমূহ 

শ্ৰেণী:নাৰী শক্তি পুৰস্কাৰ বিজয়ী
ভাগ্য () প্ৰথম অসমীয়া ডাবিং চলচ্চিত্ৰ ১৯৬৭ত মুক্তি পোৱা ৰাজশ্ৰী প্ৰডাকচনৰ জনপ্ৰিয় হিন্দী ছবি তকদীৰক সাতটা ভাষাত ডাবিং কৰা হৈছিল ভাগ্য শিৰোনামেৰ কৰা তকদীৰৰ অসমীয়া ডাবিং ১৯৬৮ চনৰ ১২ এপ্ৰিলত গুৱাহাটীৰ মেঘদূত চিত্ৰগৃহত মুক্তি পায়ছবিখনৰ ডাবিঙত অসমৰ সাংস্কৃতিক জগতৰ পুৰোধা ব্যক্তি কুলদা ভট্টাচাৰ্য, পুলক গগৈ, ভূপেন হাজৰিকা, জয়ন্ত হাজৰিকা, প্ৰফুল্ল বৰুৱা আদি জড়িত আছিল আনন্দ বক্সীয়ে ৰচনা কৰা তকদীৰৰ গীতবোৰ ভুপেন হাজৰিকাই অসমীয়ালৈ ভাষান্তৰ কৰিছে
প্ৰেক্ষাপট
১৯৬৬ চনত নিৰমন () নামৰ কোংকণী ভাষাৰ ছবি এখন মুক্তি পাইছিল নিৰমন শব্দৰ অৰ্থ হল ভাগ্য এই ছবিখনৰ অনুপ্ৰেৰণা আছিল ইংৰাজ কবি লৰ্ড টেনিচনৰ   নামৰ এটা বৰ্ণনামূলক কবিতা প্ৰভূত জনপ্ৰিয়তা লাভ কৰা নিৰমন ছবিখনে ১৩তম ৰাষ্ট্ৰীয় চলচ্চিত্ৰ মহোৎসৱত মাৰাঠী শিতানত চাৰ্টিফিকেট অফ মেৰিট লাভ কৰে 

১৯৬৭ চনত ৰাজশ্ৰী প্ৰডাকচনে এই ছবিখনকে তকদীৰ নামেৰে পুনৰ্নিমাণ কৰে তকদীৰে শ্ৰেষ্ঠ কলা নিৰ্দেশনাৰ ফিল্মফেয়াৰ বঁটা লাভ কৰিছিল নিৰমনৰ পৰিচালক এ. চালামেই তকদীৰ পৰিচালনা কৰিছিল নিৰমনৰ নায়িকা শালিনীয়ে এইখন ছবিতো মূল ভূমিকাত অভিনয় কৰিছিল তকদীৰক সাতটা ভাষাত ডাব কৰা হৈছিল, যাৰ ভিতৰত এটা আছিল অসমীয়া ভাষা

তকদীৰৰ অসমীয়া ডাবিঙত ভূপেন হাজৰিকাই এক গুৰুত্বূপূৰ্ণ ভূমিকা লৈছিল হাজৰিকাৰ সৈতে হোৱা ঘনিষ্ঠতাৰ বাবে চিকমিক বিজুলী (১৯৬৯) ৰাজশ্ৰী প্ৰডাকচন আৰু ভূপেন হাজৰিকাৰ কামৰূপ চিত্ৰই যৌথভাবে প্ৰযোজন কৰিছিল

কাহিনীৰ সাৰাংশ
গোপাল আৰু সাৰদা গোৱাত বসবাস কৰা এহাল সুখী দম্পতী; তেওঁলোকৰ দুজনী ছোৱালী- মালা আৰু গীতা, আৰু এজন পুত্ৰ- সুশীল সংগীতৰ টিউচন কৰি জীৱন-নিৰ্বাহ কৰা গোপালৰ আৰ্থিক অৱস্থা সিমান ভাল নহয় সেয়েহে জাহাজৰ চাকৰি লৈ তেওঁ দূৰণিৰ ঠাইলৈ গুছি যায় কিন্তু ধুমুহাত জাহাজ ডুব যায় অসংখ্য লোকৰ মৃ্ত্যু হয় কোনো শুং-সুত্ৰ নোপোৱাত গোপালকো মৃত বুলি বিশ্বাস কৰি নিঃস্ব অৱস্থা দিন কটোৱা সাৰদাই সন্তান কেইটাৰ মংগলৰ বাবে চহকী লোক বিজয়ক অনিচ্ছা সত্বেও বিয়া কৰায়

ইফালে গোপালে ভাগ্যক্ৰমে জাহাজ দুৰ্ঘটনাত বাচি যায় যদিও স্মৃতি শক্তি হেৰুৱাই পেলায় বহু বছৰ মূৰত তেওঁ সুস্থ হয় আৰু গোৱাৰ ঘৰলৈ উভতি আহে কিন্তু তেওঁৰ পৰিয়ালটোৰ এই ৰূপান্তৰত তেওঁ হস্তক্ষেপ কৰিব নিবিচাৰে বিজয়ে গোপালৰ বিষয়ে জানিব পাৰি ভাবুকি অনুভৱ কৰে বিজয়ে গোপালৰ পৰা পৰিত্ৰাণ পাবলৈ চেষ্টা কৰে, যাতে তেওঁ অধিগ্ৰহণ কৰা পৰিয়ালটোৰ মাজত কোনেও সোমাব নোৱাৰে

অভিনয় শিল্পী
অভিনেতা-অভিনেত্ৰী
 ভাৰত ভূষণ (গোপাল)
শালিনী মাৰ্দোলকৰ (সাৰদা)
কমল কাপুৰ (বিজয়)
ফৰিদা জালাল (গীতা)
জনী ৱাকাৰডাবিং শিল্পী
কুলদা ভট্টাচাৰ্য
প্ৰফুল্ল বৰুৱা
পুলক গগৈ
ৰেণু গগৈ
 ভূপেন হাজৰিকা
 জয়ন্ত হাজৰিকা
 ৰত্ন ওজা

সংগীত
ছবিখনত ৬টা গীত আছে মূল হিন্দী ছবিখনৰ গীতবোৰ আনন্দ বক্সীয়ে লিখিছিল ডাবিং ছবিখনত গীতবোৰ অসমীয়ালৈ ভাষান্তৰ কৰিছে  ভূপেন হাজৰিকাই সংগীত পৰিচালনা লক্ষ্মীকান্ত প্যাৰেলালৰ

তথ্যউৎস

বাহ্যিক সংযোগ
 ইউটিউৱত তকদীৰ
ইউটিউৱত কোংকণী ভাষাৰ ছবি নিৰমন

শ্ৰেণী:অসমীয়া চলচ্চিত্ৰ
শ্ৰেণী:১৯৬০ দশকৰ অসমীয়া চলচ্চিত্ৰ
ভাগ্যদেৱী থিয়েটাৰ অসমৰ এটি প্ৰসিদ্ধ ভ্ৰাম্যমাণ থিয়েটাৰ গোষ্ঠী, যি ১৯৬৭ চনৰ পৰা ২০২৪ চনলৈকে ৫৭ বছৰ ধৰি অসমৰ নাট্য জগতত অৰিহণা যোগাই আহিছিল প্ৰয়াত শৰৎ মজুমদাৰে প্ৰতিষ্ঠা কৰা থিয়েটাৰ ভাগ্যদেৱী অসমৰ কেইবাজনো বিখ্যাত অভিনেতাৰ বাবে এক আৰম্ভণি আছিল 

 ইতিহাস 

ভাগ্যদেৱী থিয়েটাৰ ১৯৬৭ চনত শৰৎ মজুমদাৰে প্ৰতিষ্ঠা কৰিছিল ২০০২ চনত পিতৃৰ পৰা উত্তৰাধিকাৰ সূত্ৰে দায়িত্ব গ্ৰহণ কৰা বৰ্তমানৰ প্ৰযোজক সুবোধ মজুমদাৰে থিয়েটাৰ গোষ্ঠীটো পৰিচালনা কৰি আছিল 

অসমৰ ভ্ৰাম্যমাণ থিয়েটাৰৰ পৰম্পৰা ১৯৬৩ চনত আৰম্ভ হৈছিল যেতিয়া অচ্যুত লহকৰে পাঠশালাত নটৰাজ থিয়েটাৰ আৰম্ভ কৰিছিল এই পৰম্পৰাত ভাগ্যদেৱী থিয়েটাৰে এক গুৰুত্বপূৰ্ণ ভূমিকা গ্ৰহণ কৰিছিল

 অৱদান 

ভাগ্যদেৱী থিয়েটাৰে অসমৰ বহুতো খ্যাতনামা অভিনেতা-অভিনেত্ৰীক প্ৰশিক্ষণ দি তেওঁলোকৰ কেৰিয়াৰ গঢ়াত সহায় কৰিছিল বিজু ফুকন, যিজন অসমীয়া চলচ্চিত্ৰ জগতৰ এজন দিগ্গজ অভিনেতা আছিল, তেওঁ লক্ষ্মী থিয়েটাৰ আৰু থিয়েটাৰ ভাগ্যদেৱীত কাম কৰিছিল

৫১ বছৰৰ দীৰ্ঘ কাৰ্যকালত এই থিয়েটাৰ গোটে অসমৰ বিভিন্ন প্ৰান্তত অসংখ্য নাটক মঞ্চস্থ কৰিছিল আৰু জনসাধাৰণৰ মাজত অসমীয়া সংস্কৃতি আৰু ভাষা প্ৰচাৰত গুৰুত্বপূৰ্ণ ভূমিকা গ্ৰহণ কৰিছিল 

 বিলুপ্তি 

২০২৪ চনত ৫৭ বছৰৰ গৌৰৱময় পথ অতিক্ৰমৰ পাছত অসমৰ বিখ্যাত ভ্ৰাম্যমাণ থিয়েটাৰ ভাগ্যদেৱী বন্ধ হৈ গ'ল আৰ্থিক সমস্যা আৰু দৰ্শকৰ সংখ্যা হ্ৰাস পোৱাৰ কাৰণে এই সিদ্ধান্ত লোৱা হৈছিল 

 অসমৰ ভ্ৰাম্যমাণ থিয়েটাৰ 

ভ্ৰাম্যমাণ থিয়েটাৰৰ প্ৰথমটো নাটক ১৯৬৩ চনৰ ২ অক্টোবৰত পাঠশালাত মঞ্চস্থ হৈছিল অচ্যুত লহকৰক ভ্ৰাম্যমাণ থিয়েটাৰৰ জনক বুলি জনা যায় লহকৰৰ গোষ্ঠী, পাঠশালাভিত্তিক নটৰাজ চিনে থিয়েটাৰ সেই সময়ত জনপ্ৰিয় আছিল 

 উত্তৰাধিকাৰ 

ভাগ্যদেৱী থিয়েটাৰে অসমৰ সাংস্কৃতিক ইতিহাসত এক অগ্ৰগণী ভূমিকা গ্ৰহণ কৰিছিল এই থিয়েটাৰ গোষ্ঠীয়ে কেৱল বিনোদনেই প্ৰদান কৰা নাছিল বৰঞ্চ অসমীয়া সমাজৰ বিভিন্ন সমস্যা আৰু বিষয়বোৰ জনসাধাৰণৰ আগত উপস্থাপন কৰিছিল 

 তথ্য উৎস 

 বাহ্যিক সংযোগ 

 অসমৰ ভ্ৰাম্যমাণ থিয়েটাৰ সম্পৰ্কীয় তথ্য
 অসমৰ সাংস্কৃতিক ইতিহাস

শ্ৰেণী:অসমৰ থিয়েটাৰ
শ্ৰেণী:ভ্ৰাম্যমাণ থিয়েটাৰ
শ্ৰেণী:অসমৰ সংস্কৃতি
ভাগ্যশ্ৰী পটৱৰ্ধন (; জন্ম: ২৩ ফেব্ৰুৱাৰী ১৯৬৯) হৈছে এগৰাকী ভাৰতীয় অভিনেত্ৰী আৰু সমাজকৰ্মী তেখেতে ফিল্মফেয়াৰ বঁটা লাভ কৰিবলৈ সক্ষম হৈছে হিন্দী ছবিৰ জগত আৰু টেলিভিছনৰ জগতত ভাগ্যশ্ৰী এক সুপৰিচিত আৰু প্ৰতিষ্ঠিত নাম

১৯৮৯ চনত মুক্তি লাভ কৰা হিন্দী ছবি 'মেইনে প্যাৰ কিয়া'ৰ জৰিয়তে ভাগ্যশ্ৰীয়ে পোনপ্ৰথমে দৰ্শকৰ দৃষ্টি আকৰ্ষণ কৰে তেখেতৰ চৰিত্ৰটোৰ নাম আছিল 'সুমন' এই বিশেষ চৰিত্ৰটোৰ দ্বাৰা তেখেতে সমালোচকৰ পৰাও প্ৰশংসা লাভ কৰে আনহাতে ফিল্মফেয়াৰৰ পৰা শ্ৰেষ্ঠ নৱাগতাৰ বঁটা লাভ কৰে ছবিখনত তেখেতৰ বিপৰীতে অভিনয় কৰিছিল ছলমান খানে উল্লেখযোগ্য যে, এইখন ছবিত কৰা অভিনয়ৰ বাবে ভাগ্যশ্ৰী আজিও জনপ্ৰিয় আৰু সমাদৃত এইখন তেখেতৰ সফল ছবি হিচাপেও পৰিগণিতনবৈৰ দশকত তেখেতে 'ত্যাগী', 'ৰানা'ৰ দৰে ছবি দুখনমানতহে অভিনয় কৰে ১৯৯০ চনত হিমালয়া দশানীৰ লগত তেখেতে বৈবাহিক জীৱন আৰম্ভ কৰে

একবিংশ শতিকাৰ প্ৰথমভাগৰ পৰা ভাগ্যশ্ৰীক পুনৰ পৰ্দাত দেখিবলৈ পোৱা যায় ২০০২ চনৰ ছবি 'শত্ৰু ধ্বংস', ২০০৬ চনৰ ছবি 'উথাইলা ঘুংগতা ছান্দ দেখলে' আছিল তাৰে ভিতৰত দুখন ২০০৬ চনতে তেখেতে 'হামকো দিৱানা কৰ গয়ে'তো এটা গুৰুত্বপূৰ্ণ চৰিত্ৰত অভিনয় কৰে ২০১৪ চনত মুক্তি লাভ কৰা হিন্দী ছবি 'টু ষ্টেটছ্'ৰ তেলুগু ভাষাৰ ৰিমেকৰ বাবে তেখেত এতিয়া সাজু হৈছে

ছবিত অভিনয় কৰাৰ লগতে, ভাগ্যশ্ৰীয়ে ২০০৫ চনত 'ষ্টুডিঅ ওৱান' নামৰ টেলিভিছিন চিৰিজটোও পৰিচালনা কৰে ২০১৪-১৫ বৰ্ষত 'লৌট আও তৃষা'ৰ বাবে ভাগ্যশ্ৰীয়ে 'ইণ্ডিয়ান টেলিভিছন একাডেমী এৱাৰ্ড'ৰ বাবে মনোনয়ন লাভ কৰে ভাগ্যশ্ৰী এগৰাকী সমাজকৰ্মীও ২০১৫ চনৰ মাৰ্চত, ভাগ্যশ্ৰী 'ভাগ্যশ্ৰী স্কিম'ৰ ব্ৰেণ্ড এম্বাচাদৰ হিচাপে নিযুক্ত হয় যিটো আছিল মহাৰাষ্ট্ৰ চৰকাৰৰ দ্বাৰা আৰম্ভ হোৱা এটা বিশেষ আঁচনি দৰিদ্ৰ সীমা ৰেখাৰ তলত স্থানপ্ৰাপ্ত কন্যা শিশুৰ শিক্ষাৰ বাবে ভাগ্যশ্ৰী আঁচনিয়ে সহায়ৰ হাত আগবঢ়ায়

১৯৯৩ চনত ভাগ্যশ্ৰীয়ে অভিনাশ ৱাধৱানৰ ছবি 'ঘৰ আয়া মেৰা পৰদেশী'ত অভিনয় কৰে নবৈৰ দশকত এইখনেই হৈছে ভাগ্যশ্ৰীৰ অন্তিমখন হিন্দী ছবি ইয়াৰ পিছত তেখেতে দুখনমান তামিল, তেলুগু আৰু কন্নড় ভাষাৰ ছবিত অভিনয় কৰে ভাগ্যশ্ৰীয়ে অভিনয় কৰা প্ৰথমখন তেলুগু ভাষাৰ ছবি আছিল 'য়ুৱাৰত্ন ৰাণা' ছবিখনে মুক্তি লাভ কৰিছিল ১৯৯৮ চনত ভাৰতৰ জনপ্ৰিয় টেলিভিছন অপৰাধমূলক ধাৰাবাহিক 'চিআইডি'ৰ কেইটামান খণ্ডতো ভাগ্যশ্ৰীয়ে ভূমুকি মাৰে ইয়াৰ লগতে 'কভি কভি' নামৰ টিভি চিৰিজটোতো তেখেতক দেখিবলৈ পোৱা যায়:..2154157

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:সমাজকৰ্মী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
ভাগ্যৱতী কছাৰী ( জন্ম: ১ জানুৱাৰী, ১৯৯২) এগৰাকী ভাৰতীয় বক্সাৰ তেওঁ ছাৰ্বিয়াৰ চম্বৰত অনুষ্ঠিত নৱম নেশ্বনছ কাপ বক্সিং টুৰ্ণামেণ্টত ৰূপৰ পদক অৰ্জন কৰে ইয়াৰোপৰি গুৱাহাটীত অনুষ্ঠিত দ্বিতীয় ইণ্ডিয়া অপেন আন্তঃৰাষ্ট্ৰীয় বক্সিং টুৰ্ণামেণ্টত সোণৰ পদক, বেংককত অনুষ্ঠিত থাইলেণ্ড অপেন আন্তঃৰাষ্ট্ৰীয় বক্সিং টুৰ্ণামেণ্টত ব্ৰঞ্জৰ পদক আৰু কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ সোণৰ পদক অৰ্জন কৰে

প্ৰাৰম্ভিক জীৱন
ভাগ্যৱতীৰ জন্ম হয় ১৯৯২ চনৰ ১ জানুৱাৰীত তেওঁৰ দেউতাকৰ নাম দেবেন কছাৰী আৰু মাকৰ নাম চৈত্ৰ কছাৰী তেওঁ অসমৰ ওদালগুৰি জিলাৰ টংলাৰ ওচৰৰ উদমাৰী গাঁৱৰ বাসিন্দা সৰুৰে পৰা এজন ক্ৰীড়াপ্ৰেমী হিচাপে ভাগ্যৱতীৰ বক্সিঙৰ সৈতে মুখামুখি হোৱাটো পূৰ্বনিৰ্ধাৰিত পৰিকল্পনা আছিল ষষ্ঠ শ্ৰেণীত, তেওঁ ফুটবল শিকিবলৈ আৰম্ভ কৰে বিদ্যালয়ত উচ্চ মাধ্যমিক পৰ্যায়লৈ উৰ্ত্তীণ হোৱাৰ লগে লগে তেওঁ ভলীবল আৰু কাবাডীৰ সৈতে জড়িত হৈ পৰে খেলৰ প্ৰতি তেওঁৰ আগ্ৰহ দেখি, বিদ্যালয়ৰ এজন শিক্ষকে কছাৰীক বক্সিং খেলিবলৈ পৰামৰ্শ দিছিল প্ৰথম অৱস্থাত এই সম্পৰ্কে মাক-দেউতাক কিছু চিন্তাত পৰে যদিও ভাগ্যৱতীৰ খুৰাকে তেওঁলোকক তেওঁলোকৰ ছোৱালীক নিজৰ সপোন অনুসৰণ কৰিবলৈ দিবলৈ সৈমান কৰাই ২০০৯ চনত, ভাগ্যৱতীয়ে কোকৰাঝাৰত (ভাৰতীয় ক্ৰীড়া প্ৰাধিকৰণ)ত যোগদান কৰিছিল আৰু তেতিয়াৰ পৰা তেওঁ এই দিশত ক্ৰমান্বয়ে নিজৰ দক্ষতা বৃদ্ধি কৰে তেওঁ ভাৰতীয় বক্সিং ফেডাৰেচনত পঞ্জীভুক্ত খেলুৱৈ আৰু ভাৰতীয় ৰেলৱেৰ এগৰাকী কৰ্মচাৰী তেওঁ ৰেলৱে ক্ৰীড়া প্ৰচাৰ বোৰ্ডৰ সমৰ্থনত বক্সিং খেলে

বক্সিং কেৰিয়াৰ
২০০৯ চনত মিজোৰামৰ আইজলৰ ৰামলাম স্পৰ্টচ কমপ্লেক্সত অনুষ্ঠিত পঞ্চম যুৱ মহিলা ৰাষ্ট্ৰীয় বক্সিং চেম্পিয়নশ্বিপত কছাৰীয়ে ব্ৰঞ্জৰ পদক লাভ কৰিছিল ২০১১ চনত, তেওঁ উত্তৰাখণ্ডত এছ.এইচ.এন.চি. শৰ্মা মেম'ৰিয়েল ফেডাৰেচন কাপ মহিলা বক্সিং চেম্পিয়নশ্বিপ ২০১০-১১ আৰু ভূপালত অনুষ্ঠিত দ্বাদশ ছিনিয়ৰ মহিলা ৰাষ্ট্ৰীয় বক্সিং চেম্পিয়নশ্বিপত দুটাকৈ ব্ৰঞ্জৰ পদক লাভ কৰিবলৈ সক্ষম হয়

২০১২ চনত তেওঁ গুৱাহাটীত অনুষ্ঠিত ত্ৰিছতম ছিনিয়ৰ মহিলা ৰাষ্ট্ৰীয় বক্সিং চেম্পিয়নশ্বিপ আৰু মংগোলিয়াৰ উলানবাটাৰত অনুষ্ঠিত এছিয়ান মহিলা বক্সিং চেম্পিয়নশ্বিপত ক্ৰমে ৰূপৰ পদক আৰু ব্ৰঞ্জৰ পদক লাভ কৰে

২০১৫ চনত, তেওঁ গুৱাহাটীৰ নিউ বঙাইগাঁৱত অনুষ্ঠিত ১৬ তম ছিনিয়ৰ (এলিট) মহিলা ৰাষ্ট্ৰীয় বক্সিং চেম্পিয়নশ্বিপত ৰূপৰ পদক লাভ কৰে
২০১৫ চনত, তেওঁ গুৱাহাটীৰ ওচৰৰ নিউ বঙাইগাঁৱত অনুষ্ঠিত ১৬ তম ছিনিয়ৰ (এলিট) মহিলা ৰাষ্ট্ৰীয় বক্সিং চেম্পিয়নশ্বিপত ৰূপৰ পদক লাভ কৰে

২০১৮ চনত তেওঁ ৮১ কিলোগ্ৰাম শাখাত তুৰস্কৰ ইস্তানবুলত অনুষ্ঠিত আহমেদ কোমাৰ্ট আন্তঃৰাষ্ট্ৰীয় বক্সিং টুৰ্ণামেণ্টত স্বৰ্ণ জয় কৰে তেওঁক উক্ত প্ৰতিযোগিতাখনৰ 'শ্ৰেষ্ঠ কাৰিকৰী বক্সাৰ বঁটা' প্ৰদান কৰা হৈছিল

ভাৰতৰ নতুন দিল্লীত অনুষ্ঠিত হোৱা আৰু অলিম্পিক বক্সাৰ মেৰী কমৰ নেতৃত্বত অনুষ্ঠিত দশম মহিলা বিশ্ব বক্সিং চেম্পিয়নশ্বিপ ২০১৮ত কছাৰী ১০ জনীয়া ভাৰতীয় দলৰ অংশ আছিল

২০১৯, ২-৮ ডিচেম্বৰ তাৰিখলৈ কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ অংশগ্ৰহণ কৰিছিল তেওঁ উক্ত প্ৰতিযোগিতাত শৈলী সিঙক ৫-০ অংকৰ ব্যৱধানত পৰাস্ত কৰি ৮১ কিলোগ্ৰাম শাখাত সোণৰ পদক জিকিছিল

২০১৯ চনৰ ছেপ্টেম্বৰ মাহত, কছাৰীয়ে জানিবলৈ দিছিল যে গুৱাহাটীৰ মালিগাঁওস্থিত বাসগৃহৰ পৰা চোৰে তেওঁ লাভ কৰা বিভিন্ন প্ৰতিযোগিতাৰ পদক আৰু স্মাৰক আদি চুৰি কৰিছিল

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বক্সাৰ
পৰিচয় 
উত্তৰ-শংকৰী যুগ ৰ এগৰাকী প্ৰসিদ্ধ লেখক ভাগৱত আচাৰ্য তেওঁ নিজকে শ্ৰী শ্ৰী হৰিদেৱ ৰ শিষ্য বুলি পৰিচয় দি থৈ গৈছে সত্যেন্দ্ৰনাথ শৰ্মাই অসমীয়া সাহিত্যৰ সমীক্ষাত্মক ইতিবৃত্ত ত ভাগৱত আচাৰ্য সম্ভৱতঃ তেওঁৰ উপাধি বুলিহে উল্লেখ কৰিছে ভাগৱত আচাৰ্যৰ পিতৃৰ নাম হৰিমিশ্ৰ তেখেতে কথাসূত্ৰ, সাত্বত-তন্ত্ৰ আৰু গীতাসাৰ এই তিনিখন গ্ৰন্থ ৰচনা কৰে

সাহিত্য কৰ্ম
খ্ৰীষ্টীয় সপ্তদশ শতিকাৰ আদি ভাগতে তেখেতে কথাসূত্ৰ, সাত্বত-তন্ত্ৰ, আৰু গীতাসাৰ গ্ৰন্থ ৰচনা কৰে

কথাসূত্ৰ
এই গ্ৰন্থখনত ভাগৱত ৰ প্ৰতিটো স্কন্ধৰ কথাবোৰ সংক্ষিপ্ত ৰূপত বৰ্ণনা কৰা হৈছে কথাসূত্ৰ গ্ৰন্থখন সমগ্ৰ ভাগৱতৰ সাৰস্বৰূপ

সাত্বত-তন্ত্ৰ
এই গ্ৰন্থখন সংস্কৃত সাত্বত-তন্ত্ৰৰ অনুবাদ সাত্বত-তন্ত্ৰ গ্ৰন্থখন বৈষ্ণৱ ভক্তিতত্ত্ব সম্পৰ্কীয় গ্ৰন্থ এই গ্ৰন্থখনত বিৰাট পুৰুষৰ উৎপত্তি, ভাগৱতী আৰু নিগুণা ভক্তিৰ লক্ষণ, নামৰ মহিমা আৰু অপৰাধ আদি ভক্তি সম্পৰ্কীয় তত্ত্বৰ বিৱৰণ পোৱা যায়

গীতাসাৰ
গীতাসাৰ গ্ৰন্থখনত শ্ৰীমদ্ভগৱতগীতা ৰ সাৰাংশ পদত বৰ্ণনা কৰিছে এই গ্ৰন্থখন শ্ৰীমদ্ভাগৱত গীতাৰ সাৰস্বৰূপ

 সাহিত্যিক বৈশিষ্ট্য 
ভাগৱত আচাৰ্য ৰ ৰচনাসমূহ নিৰীক্ষণ কৰিলে প্ৰথমতেই চকুত পৰা বৈশিষ্ট্যটো হ'ল: লেখকৰ পাণ্ডিত্য আৰু থোৰতে কথা প্ৰকাশ কৰিব পৰাৰ শক্তিশালী দক্ষতা

 তথ্যসংগ্ৰহ 

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
ভাগৱত গীতা () ১৯৯৩ চনৰ সংস্কৃত ভাষাত নিৰ্মিত এখন ভাৰতীয় নাট্যধৰ্মী চলচ্চিত্ৰ; যত কম পৰিমাণে হিন্দী আৰু তেলুগু ভাষাৰ সংলাপ আছে ছবিখনৰ প্ৰযোজক চুব্বাৰামী ৰেড্ডী আৰু পৰিচালক জি ভি আয়াৰ মহাকাব্য মহাভাৰতৰ অংশস্বৰূপ ভাগৱত গীতাৰ আধাৰত ছবিখন নিৰ্মাণ কৰা হৈছে 
বঁটা আৰু সন্মান
হায়দৰাবাদৰ অন্ধ্ৰ প্ৰদেশ ফিল্ম চেম্বাৰ অৱ কমাৰ্চ আৰু ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত এই ছবিখনৰ প্ৰিমিয়াৰ হয় ১৯৯৩ চনত শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ ৪০তম ৰাষ্ট্ৰীয় চলচ্চিত্ৰ বঁটা লাভ কৰে

 তথ্য উৎস 

বাহ্যিক সংযোগ

শ্ৰেণী:সংস্কৃত চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৯৩ বৰ্ষৰ চলচ্চিত্ৰ
ভাগৱত পেটেল (  ৮ ফেব্ৰুৱাৰী ২০১৯) মধ্যপ্ৰদেশৰ এজন ৰাজনীতিবিদ আছিল তেঁও বেতুল বিধানসভা সমষ্টিৰ বিধায়ক আছিল

জীৱনী
ভাগৱত পেটেল ১৯৯০ চনত বেতুল বিধানসভা সমষ্টিৰ বিধায়ক হিচাবে নিৰ্বাচিত হৈছিল ২০২০ চনৰ ৮ ফেব্ৰুৱাৰীত ৮৪ বয়সত তেখেতৰ মৃত্যু হয়

 তথ্যসংগ্ৰহ 

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:মৃত ব্যক্তি
ভাগৱতী দেৱী (,জন্ম-৬ নৱেম্বৰ ১৯৩৬) এগৰাকী ভাৰতীয় ৰাজনৈতিক আৰু সমাজকৰ্মী৷ তেওঁ বিহাৰ ৰাজ্যৰ গয়া জিলা সমষ্টিৰ পৰা নিৰ্বাচিত হোৱা সংসদ সদস্য

 প্ৰাথমিক জীৱন 
১৯৩৬ চনৰ ৬ নৱেম্বৰত বিহাৰৰ ঔৰংগাবাদ জিলাৰ অন্তৰ্গত মিঠাইয়া গাঁৱত ভাগৱতী দেৱীৰ জন্ম হৈছিল

 কেৰিয়াৰ 
১৯৬৯ চনত তেওঁ বিহাৰ বিধানসভাৰ সদস্য হয় ১৯৯৫৯৬ চনৰ সময়ছোৱাত তেওঁ নিম্নোক্ত পদসমূহত অধিষ্ঠিত হয়

১. বিহাৰ বিধানসভাৰ বিভিন্ন সমিতিৰ সদস্য 
২. সদস্য, বিদ্যুৎ বৰ্ড সমিতি, বিহাৰ

১৯৯৬ চনত তেওঁ একাদশ লোকসভালৈ নিৰ্বাচিত হয়

 বিশেষ আগ্ৰহ আৰু সামাজিক কাৰ্য্যকলাপ 
সমাজৰ নিপীড়িত আৰু দুৰ্বল শ্ৰেণীৰ উত্থানৰ দিশত তেওঁ গুৰুত্বপূৰ্ণ কাম কৰে নাৰীৰ কল্যাণ আৰু সামাজিক ন্যায়ৰ বাবে সংগ্ৰামৰ দিশতো তেওঁ অৰিহণা যোগাইছে তেওঁ ব্যক্তিগত সময় সৎসংগৰ বাবেও উচৰ্গা কৰে

 অন্যান্য তথ্য 
ভাগৱতীয়ে স্বাধীনতা সংগ্ৰামত অংশ লৈছিল আৰু ৰাজনৈতিক আন্দোলনত অংশগ্ৰহণ কৰাৰ বাবে কেইবাবাৰো কাৰাগাৰত ভৰ্তি হৈছিল সমাজবাদী পাৰ্টি আৰু জনতা দলত বিভিন্ন পদত তেওঁ অধিষ্ঠিত হৈছে ৰাম মনোহৰ লোহিয়া, জয়প্ৰকাশ নাৰায়ণ আৰু কৰ্পুৰী ঠাকুৰৰ সৈতে তেওঁ জড়িত হৈছিল তেওঁৰ জীৱনীখন হৈছে "ধৰতী কি বেটি"৷ লিখিছে ৰাম প্যাৰে সিঙে 
তথ্যসূত্ৰ
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:সমাজকৰ্মী
ভাঙন হৈছে ২০২২ চনত মুক্তি পোৱা এখন পূৰ্ণদৈৰ্ঘ্যৰ বঙালী ভাষাৰ নিৰ্মিত এখন বাংলাদেশী চলচ্চিত্ৰ   পৰিচালক মিৰ্জা সাখাৱত হুছেইনৰ পৰিচালক  ২০২০-২০২১ বিত্তীয় বৰ্ষত বাংলাদেশ চৰকাৰৰ পুঁজিৰে নিৰ্মাণ কৰা হৈছে ছবিখন      ফজলুৰ ৰহমান বাবু, মৌচুমী, প্ৰাণ ৰায়, ৰছেদা চৌধুৰী, মিৰ্জা আফ্ৰিদা আৰু মিৰ্জা আফ্ৰিদাই ইয়াত মুখ্য ভূমিকাত অভিনয় কৰিছে   ২০২২ চনৰ ১১ নৱেম্বৰত বাংলাদেশৰ ছবিগৃহত ভাঙনে মুক্তি পাইছিল    

 তথ্যসূত্র 

শ্ৰেণী:বাংলাদেশৰ চলচ্চিত্ৰ
শ্ৰেণী:বঙালী চলচ্চিত্ৰ
তামিলনাডুৰ ধৰ্মপুৰী জিলাৰ ভাচাটি গাঁৱত ১৯৯২ চনৰ ২০ জুন তাৰিখে ১৫৫ জন বনকৰ্মী, ১০৮ জন আৰক্ষী আৰু ছয়জন ৰাজহ বিষয়াৰ এটা দলে জনজাতীয় প্ৰধান ভাচাটি গাঁৱত প্ৰৱেশ কৰি চোৰাং চন্দন কাঠ  আৰু বীৰপ্পানৰ বিষয়ে তথ্য সংগ্ৰহ কৰে  তালাচী চলোৱাৰ অজুহাতত দলটোৱে গাঁৱৰ মানুহৰ সম্পত্তি লুটপাত কৰে, ঘৰ ধ্বংস কৰে, গৰু-মহ হত্যা কৰে, প্ৰায় ১০০ গাঁৱৰ লোকক আক্ৰমণ কৰে আৰু ১৮ গৰাকী মহিলাক ধৰ্ষণ কৰে :       

আদালতৰ নিৰ্দেশৰ পিছত চিবিআইয়ে এই গোচৰৰ তদন্ত আৰম্ভ কৰে, যিটো ৰাষ্ট্ৰীয় মানৱ অধিকাৰ আয়োগৰ পৰিসৰতো আছিল ২০১১ চনৰ ২৯ ছেপ্টেম্বৰত ভাৰতৰ এখন বিশেষ আদালতে -    আইনৰ অধীনত ২৬৯ গৰাকী অভিযুক্ত বিষয়াক আৰু ইয়াৰে ১৭ জনক ধৰ্ষণৰ অপৰাধত দোষী সাব্যস্ত কৰে দোষী সাব্যস্ত হোৱাৰ সময়লৈকে মূল অভিযুক্তসকলৰ ভিতৰত ৫৪ জনৰ মৃত্যু হৈছিল; বাকী ২১৫ জনক কাৰাদণ্ড বিহা হয়215      

 পৃষ্ঠভূমি 
তামিলনাডু ৰাজ্যৰ ৰাজধানী চেন্নাইৰ পৰা ৩০০ কিলোমিটাৰ (১৯০ মাইল) দূৰত্বত অৱস্থিত ধৰ্মপুৰী জিলাৰ এখন গাঁও হৈছে ভাচাটি ১৯৯২ চনৰ জুন মাহৰ ভিতৰত বেছিভাগ জনজাতীয় গাঁওবাসীয়ে বন আৰু ৰাজহ বিভাগৰ বিষয়াসকলক গাঁওখনত প্ৰৱেশ কৰাত বাধা দিছিল গাঁওবাসীয়ে চন্দন কাঠ সৰবৰাহ আৰু কুখ্যাত বন ডকাইত বীৰপ্পানক সহায় কৰা বুলি অভিযোগ উত্থাপন কৰে সন্ধিয়াৰ ভাগত ১৫৫ জন বনকৰ্মী, ১০৮ জন আৰক্ষী আৰু ৬ জন ৰাজহ বিষয়া হৈ ২৬৯ জন বিষয়াই গাঁওখনত অভিযান চলাই গছৰ তললৈ গাঁওবাসীক লৈ যায় গাঁওখনৰ এশজন পুৰুষক নৃশংসভাৱে নিৰ্যাতন চলোৱাৰ বিপৰীতে ১৮গৰাকী মহিলাক দলবদ্ধ ধৰ্ষণ কৰে দুদিন ধৰি এই অভিযান চলি থাকিল আৰু গাঁওখন ধ্বংস কৰি পেলোৱা হয়

 পৰীক্ষণ 
ধৰ্মপুৰী প্ৰধান জিলা আদালতত এই কাণ্ডৰ গোচৰ হয় ১৫৫ জন বনকৰ্মী, ১০৮ জন আৰক্ষী, আৰু ৬ জন ৰাজহ বিষয়া জড়িত হৈ থকা এই গোচৰত ২৬৯ জন অভিযুক্ত আছিল আটাইকেইজন অভিযুক্তকে ২০১১ চনৰ ২৯ ছেপ্টেম্বৰত শাস্তি প্ৰদান কৰা হৈছিল ২৬৯ জনৰ ভিতৰত ৫৪ জনৰ বিচাৰৰ সময়ত মৃত্যু হৈছিল বাকী ২১৫ জনৰ ভিতৰত ১২৬ জন বন বিভাগৰ, ৮৪ জন আৰক্ষী, আৰু ৫ জন ৰাজহ বিষয়া ১৭ জন ধৰ্ষণকাৰীৰ ভিতৰত ১২ জনক ১৭ বছৰৰ কাৰাদণ্ড আৰু ৫ জনক ৫ বছৰৰ কাৰাদণ্ডৰ শাস্তি প্ৰদান কৰা হয় বাকী অভিযুক্তসকলক এবছৰৰ পৰা দুবছৰৰ কাৰাদণ্ডৰ শাস্তি প্ৰদান কৰা হয় ১৯৯৫ চনত মাদ্ৰাজ উচ্চ ন্যায়ালয়ৰ নিৰ্দেশ অনুসৰি কেন্দ্ৰীয় তদন্তকাৰী সংস্থাই গোচৰটোৰ তদন্ত কৰি ২৬৯ জন অভিযুক্তৰ বিৰুদ্ধে অভিযোগনামা দাখিল কৰিছিল, যত তেতিয়াৰ প্ৰধান মুখ্য বন সংৰক্ষক (পিচিচিএফ), এম হৰিকৃষ্ণন, বন সংৰক্ষক পি মুথাইয়ান আৰু এল নাথান আৰু জিলা বন বিষয়া এছ বালাজীয়ে মহিলাসকলৰ ওপৰত নিৰ্মমভাৱে গোট খেদি ফুৰাৰ বাবে অভিযোগনামা দাখিল কৰিছিল

 পৰৱৰ্তী পৰিণতি 
তিনি বছৰ ধৰি আৰক্ষীয়ে এই গোচৰটো মানি ল'বলৈ সাজু নাছিল আৰু তেতিয়াৰ ৰাজ্যিক মন্ত্ৰীয়ে দীৰ্ঘদিন ধৰি গাঁওবাসীক ক্ষতিপূৰণৰ পৰা বঞ্চিত কৰিছিল ২০১৪ চনৰ ১২ ছেপ্টেম্বৰত ৰাজ্য চৰকাৰে সকলো ভুক্তভোগীক ১২.২ লাখ টকা ক্ষতিপূৰণৰ প্ৰস্তাৱ দিছিল ১৯৯৯ চনত দাখিল কৰা অভিযোগনামাত খচৰা প্ৰস্তুত কৰা ১০৫ জন গাঁৱৰ প্ৰতিজনৰ বাবে অতিৰিক্ত ৬০,০০০ টকা আবণ্টন দিয়া হৈছিল ২০১২ চনৰ নৱেম্বৰৰ ভিতৰত আদালতে অভিযোগনামা বাতিল কৰিছিল
তথ্যসূত্ৰ
শ্ৰেণী:নাৰীৰ বিৰুদ্ধে হিংসা
শ্ৰেণী:ধৰ্ষণ
ভাটৌ ফুল  হৈছে এক প্ৰজাতিৰ অৰ্কিড দক্ষিণ-পূৱ এছিয়াত ইয়াৰ কেইবাটাও প্ৰকাৰভেদ পোৱা যায় ইয়াক য়ুনান আৰু হিমালয়ৰ নিকতবৰ্তী অঞ্চলতো দেখা পোৱা যায় ইয়াৰ এটা প্ৰকাৰ ''ৰ ভগ্নী প্ৰকাৰ  ' ' হৈছে চিংগাপুৰৰ ৰাষ্ট্ৰীয় ফুল কেৱল এইখন দেশৰ ৰাষ্ট্ৰীয় ফুলহে এবিধ বৰ্ণ-সংকৰ প্ৰজাতিৰ ফুল

তথ্য সংগ্ৰহ

শ্ৰেণী:ফুল
শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
ভাত আৰু তৰকাৰী শ্ৰীলংকাৰ লগতে ভাৰত উপমহাদেশৰ অন্যান্য অঞ্চলতো ই এক জনপ্ৰিয় আৰু প্ৰধান খাদ্য

ভাত আৰু তৰকাৰীৰ ৰাতিৰ আহাৰত তলত দিয়াবোৰ অন্তৰ্ভুক্ত কৰা হৈছে:

এটা ডাঙৰ বাটিত এবাতি ভাত, সিজাই লোৱা বা ভাজি লোৱা হব পাৰে কোনো কোনোৱে নাৰিকলৰ গাখীৰত  সিজোৱা ভাত পৰিবেশন কৰে যাক, কিৰিবাথ বোলা হয়
অলপ শাক-পাচলিৰ তৰকাৰী, হেইয়া সেউজীয়া বীন, কঁঠাল বা লিকৰ হব পাৰে
মাংসৰ তৰকাৰী, বেছিভাগেই কুকুৰা বা মাছ কিন্তু মাজে মাজে ছাগলী বা মেৰ পোৱালি
ডাল, মছলাযুক্ত মটৰ বা মচুৰ দাইলৰ তৰকাৰী
পাপড়, মাহজাতীয় শস্য বা চাউলৰ আটাৰ পৰা তৈয়াৰী পাতল খৰখৰীয়া ৱেফাৰ আৰু ইয়াক চাইড ডিচ হিচাপে পৰিবেশন কৰা হয়
চাটনি বা চাম্বল, যিবোৰ সতেজ পাচলি মিহলাই বনোৱা হয় ; ইয়াৰ ভিতৰত ৰঙা পিঁয়াজ, কেঁচা জলকীয়া, কুটি লোৱা নাৰিকল আৰু চূণৰ ৰস থাকিব পাৰে আৰু ই প্ৰায়ে খাদ্যৰ আটাইতকৈ মচলাদাৰ অংশ
এইবোৰ সৰু সৰু বাটিত কম পৰিমানে দিয়া হয় যদিও উষ্ণমণ্ডলীয় এছীয়াৰ পৰম্পৰামতে, এটা বাটি খালী হলেই পুনৰ ভৰাই দিয়া হয়

ভাতৰ লগত পৰিবেশন কৰা তৰকাৰী বোৰত  জলকীয়া, ইলাচি, জিৰা, ধনীয়া আদি মছলা ব্যৱহাৰ কৰা হয় ইয়াৰ ফলত তৰকাৰী বোৰ সুকীয়া সোৱাদ যুক্ত হৈ পৰে দক্ষিণ ভাৰতৰ খাদ্যত শুকান মাছৰ দৰে সেই অঞ্চল টোৰ স্থানীয় উপাদান ব্যৱহাৰ কৰা হয়  সুগন্ধি মছলাযুক্ত এই তৰকাৰীবোৰত জলকীয়াৰ পৰিমাণৰ ক্ষেত্ৰত বিশ্বৰ আটাইতকৈ জ্বলা-মচলাযুক্ত তৰকাৰীৰ ভিতৰত অন্যতম বুলি বিশ্বাস কৰা হয় (চিলেটীৰ পিছতে দ্বিতীয় স্থানত)উদ্ধৃতিৰ প্ৰয়োজন

স্থানীয় লোকসকলে জন্মৰ পৰাই এই খাদ্যসংস্কৃতিৰ সৈতে পৰিচিত হোৱাৰ বাবে অধিক মসলাদাৰ খাদ্যৰ প্ৰতি সহনশীলতা গঢ়ি তোলে যদিও দেশখনলৈ অহা বহু দৰ্শনাৰ্থী আৰু পৰ্যটকে প্ৰায়ে  এই  অত্যাধিক মসলাদাৰ স্বাদ পচন্দ নকৰে  ফলত উন্নত আৰু পৰ্যটন অঞ্চলৰ বহুতো স্থানীয় ৰেষ্টুৰেণ্টে বিদেশী অতিথি সকলৰ সুবিধাৰ বাবে স্থানীয় খাদ্যৰ বিশেষ কম মছলাযুক্ত সংস্কৰণ আগবঢ়ায় বা দৰ্শনাৰ্থী আৰু পৰ্যটকৰ বাবে বিকল্প "পশ্চিমীয়া" মেনুৰ ব্যৱস্থা থাকে

লগতে চাওক
আপ্পাম
এডোবো
তৰকাৰী
জাপানীজ তৰকাৰী
ভাজি ভাতৰ খাদ্যৰ তালিকা
নাচি কৰ

তথ্য সূত্ৰ

তথ্যসূত্ৰসমূহ
.: শ্ৰীলংকাৰ খাদ্যৰ এক পৰিচয়

শ্ৰেণী:খাদ্য
ভাত কেৰেলা
ভাত কেৰেলা হৈছে এবিধ একবৰ্ষী, আৰোহী লতা ইয়াৰ বৈজ্ঞানিক নাম   ইংৰাজীত ইয়াক স্পাইনি গাৰ্ড ( ), স্পাইন গাৰ্ড ( ), টিজল গাৰ্ড ( ) আৰু ব্ৰিষ্টলি বালছাম পিয়েৰ (  ) বুলি জনা যায়

আকাৰ
ভাতকেৰেলা গছৰ পাতবোৰ প্ৰায় ১০ৰ পৰা ১২ ছেঃমিঃ পৰ্যন্ত দীঘল আৰু সমানে বহল ডিম্বকাৰ কেৰেলাবোৰ সাধাৰণতে ৫ খলপীয়া আৰু নিমজ বা কিছু নোমাল পুষ্পবোৰ ভিন্নবাসী হয় প্ৰায় ৪-৫টা মান পাহি থকা ফুলেবাৰ ৫ ছেঃ মিঃ দীঘল হয় ফুলবোৰৰ ৰং বগা বা সামান্য হালধীয়া আৰু তিনটা মান কলা ফোট থাকে ভাতকেৰেলাৰ ফলবোৰ ১০-১২ ছেঃ মিঃ মান ডাঙৰ হয় ইয়াৰ গোটেই গাটো অসংখ্য কোমল কাঁইট হয় কেঁচা অৱস্থাত দেখিবলৈ সেউজীয়া আৰু পকিলে ৰঙা আৰু ৰসাল হয় ভিতৰভাগ অসংখ্য বীজৰে ভৰা

আবাস
অসমৰ বিভিন্ন ঠাইত ভাত কেৰেলাৰ পোৱা যায় খৰালীমাহত গছবোৰ মৰি যায় মাটিৰ তলত কেবল মাত্ৰ আলুটোহে জীৱিত অৱস্থাত থাকে চত বা ফাগুন মাহত ই পুনৰ গজালি মেলি গছ হয় লতাজাতীয় গছবোৰ আন গছত বা মটিৰ পৰা সামান্য চাং তৈয়াৰ কৰি বগাবলৈ সুবিধা কৰি দিয়া হয় গছ বগাই মে-জুলাই মাহত খাবৰ বাবে উপযোগী হয়

তথ্য সংগ্ৰহ

শ্ৰেণী:লতা
শ্ৰেণী:পাচলি
ভাতুৰা () ভাৰতীয় উপমহাদেশৰ খাদ্যাভ্যাসৰ পৰা উৎপত্তি হোৱা এবিধ ফুলি উঠা বেকিং মিশ্ৰিত টেঙা আটা বা ময়দাৰে কৰা ৰুটি উত্তৰ আৰু পূব ভাৰতত ইয়াক সাধাৰণতে দুপৰীয়াৰ আহাৰ বা ব্ৰেকফাষ্টৰ খাদ্য হিচাপে পৰিৱেশন কৰা হয় ডাঙৰ বুটৰ তৰকাৰী (চোলে বা চানে বুলি কোৱা হয়)ৰ সৈতে লগ কৰিলে ই চোলে ভাতুৰে নামৰ পৰম্পৰাগত খাদ্য গঠন কৰে

ভতুৰা পুৰিৰ সৈতে মিল আছে যদিও দৈ যুক্ত ময়দা বা আটাৰ গুড়িৰে তৈয়াৰ কৰা হয়

প্ৰস্তুতি
এটা সাধাৰণ ৰেচিপিত সৰ্বকাৰ্যকৰী আটা ( বা ময়দা), দৈ, ঘিউ বা তেল আৰু চেনি আৰু বেকিং পাউদাৰ আদি মিহলি কৰা হয় এবাৰ ভালদৰে মিহলি কৰি লডা কৰি লডাটো ভালদৰে কোমল হবলৈ দিয়া হয়, আৰু তাৰ পিছত এই লডাটোৰ পৰা সৰু সৰু বলবোৰ হয় হাতেৰে গোল কৰি লোৱা হয় আৰু বেলনা মাৰি ব্যৱহাৰ কৰি সমান কৰা হয় তাৰ পিছত ৰুটিৰ টুকুৰাবোৰ ডিপ ফ্ৰাই কৰা হয়, যেতিয়ালৈকে সেইবোৰ ফুলি উঠি লাহে লাহে ব্ৰাউন হোৱালৈ ভাজিব লাগে কোমল আৰু ফুলি উঠা ৰুটি ৰবৰৰ দৰে হয় আৰু চোবাই খোৱা হয়

ভাতুৰা প্ৰায়ে দৈ, আচাৰ, বা শাক-পাচলিৰ লগত খোৱা হয় চোলেৰ সৈতে খালে ই চোলে ভাতুৰে নামেৰে জনাজাত জনপ্ৰিয় পৰম্পৰাগত খাদ্যৰ সৃষ্টি কৰে

ভিন্নতা
এই খাদ্যৰ এটা ভিন্নতাত সৰ্বকাৰ্যকৰী আটাৰ পৰিৱৰ্তে চেমোলিনাৰ আটা ব্যৱহাৰ কৰা হয় আন আন ভিন্নতাসমূহ হ'ল আলু ভাতুৰা (আলুৰে ভৰোৱা ভাতুৰা) আৰু পনীৰ ভতুৰা (পনীৰেৰে ভৰোৱা ভতুৰা)

এটা ননফ্ৰাইড ভেৰিয়েন্ট হল কুলচা, যিটো চেপেটা কেৰাহীত বেক বা ৰান্ধিব পাৰি আৰু ধনীয়াৰ পাতেৰে সজাই লোৱা হয়
তথ্য সূত্ৰ

শ্ৰেণী:খাদ্য
শ্ৰেণী:নিৰামিষ আহাৰ
ভাই টীকাৰ বাবে সজোৱা পূজাৰ থাল
ভাতৃ দ্বিতীয়া, ভাই দূজ, ভাও বীজ, ভাই টীকা, ভাই ফোঁটা হৈছে হিন্দু সকলৰ দ্বাৰা পালিত এক উৎসৱ বিক্ৰম সংবৎ হিন্দু কেলেণ্ডাৰ মতে দ্বিতীয় শুক্ল পক্ষৰ দ্বিতীয়টো সৌৰ দিনত এই উৎসৱ পালন কৰা হয় সাধাৰণতে দ্বীপান্বিতা, তিহাৰ উৎসৱ আৰু ফাকুৱাৰ সময়ত ভাই দূজ পালন কৰা দেখা যায় এই উৎসৱৰ পানল শৈলী ৰাখীবন্ধন ৰ সৈতে প্ৰায় একে এই দিনত বায়েক বা ভনীয়েকে ককায়েক আৰু ভায়েকক উপহাৰ দিয়ে দেশৰ দক্ষিণ অংশত ইয়াক 'য়ামা দ্বিতীয়া' হিচাপে পালন কৰা হয়

তথ্য সংগ্ৰহ

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
ভাতৃবৎ জন্মৰ ক্ৰম () আৰু পুৰুষৰ যৌন অভিমুখিতা হৈছে জৈৱিকভাৱে জন্মৰ ক্ৰম আৰু যৌন অভিমুখিতাৰ এক সম্পৰ্ক বিভিন্ন গৱেষণাৰ পৰা দেখা গৈছে যে একে মাতৃৰ সন্তানৰ ক্ষেত্ৰত যিমানেই পুৰুষ সন্তানৰ সংখ্যা অধিক হয় সিমানেই সৰুজন সহোদৰৰ যৌন অভিমুখিতা সমকামী হোৱাৰ সম্ভাৱনা বেছি ৰে ব্লেনচাৰ্ড আৰু এন্থনী বগাৰ্টে প্ৰথমবাৰৰ বাবে ১৯৯০ চনত এই গুণকটো চিনাক্ত কৰিছিল আৰু ইয়াক ভাতৃবৎ জন্মৰ ক্ৰমৰ প্ৰভাৱ বুলি নাম দিছিল বিজ্ঞানীসকলৰ মতে এই প্ৰভাৱৰ কাৰণ প্ৰসৱৰ পূৰ্বৰ জৈৱিক ব্যৱস্থা কিয়নো এই সংযোগ কেৱল ডাঙৰ জৈৱিক ভাতৃ থকা পুৰুষৰ ক্ষেত্ৰতহে থাকে, যিটো ডাঙৰ সতি-সন্ততি আৰু দত্তক ভাতৃ থকা পুৰুষৰ মাজত দেখা নাযায় এই ব্যৱস্থাটো পুৰুষ ভ্ৰুণৰ প্ৰতি মাতৃৰ প্ৰতিৰোধ ক্ষমতাৰ প্ৰতিক্ৰিয়া বুলি ভবা হয়, যত এণ্টিবডিয়ে বিকাশৰ সময়ত যৌন পাৰ্থক্যত ভূমিকা লোৱা বুলি ভবা পুৰুষ ৱাই-প্ৰ'টিনক নিষ্ক্ৰিয় কৰে ইয়াৰ ফলত মগজুৰ কিছুমান অঞ্চল মহিলাৰ সাধাৰণ ব্যৱস্থাৰে যৌন অভিমুখৰ সৈতে জড়িত হৈ থাকিব পাৰে বা পুৰুষৰ প্ৰতি আকৰ্ষিত হব এই ধাৰণাটোৰ জৈৱৰাসায়নিক প্ৰমাণ ২০১৭ চনত চিনাক্ত কৰা হৈছিল, য'ত সমকামী পুত্ৰ থকা মাতৃসকলৰ বিশেষকৈ কেইবাজনো পুত্ৰ সন্তান থকা মাতৃসকলৰ 4 -প্ৰ'টিনৰ প্ৰতি এণ্টিব'ডিৰ মাত্ৰা বিপৰীতকামী পুত্ৰ থকা মাতৃসকলতকৈ অধিক হোৱা দেখা গৈছিল

প্ৰতিজন অতিৰিক্ত পুৰুষৰ গৰ্ভাৱস্থাৰ লগে লগে ইয়াৰ প্ৰভাৱ অধিক শক্তিশালী হৈ পৰে আৰু পৰৱৰ্তী পুত্ৰ সমকামী হোৱাৰ সম্ভাৱনা ৩৮৪৮ বৃদ্ধি পায় ইয়াৰ অৰ্থ এইটো নহয় যে কেইবাবাৰো পুৰুষ গৰ্ভাৱস্থাৰ পিছত সকলো বা বেছিভাগ পুত্ৰই সমকামী হব, বৰঞ্চ সমকামী পুত্ৰ সন্তান জন্ম দিয়াৰ সম্ভাৱনা প্ৰথম জন্ম লোৱা পুত্ৰৰ বাবে প্ৰায় ২ৰ পৰা দ্বিতীয়জন পুত্ৰৰ বাবে ৩, তৃতীয়ৰ বাবে ৫লৈ বৃদ্ধি পায় দুটা গৱেষণাৰ অনুমানৰ ভিত্তিত ১৫ৰ পৰা ২৯ সমকামী পুৰুষে এই প্ৰভাৱৰ বাবে যৌন অভীৰুচিৰ ঋণী, অৱশ্যে এই সংখ্যা অধিক হব পাৰে কাৰণ পূৰ্বৰ গৰ্ভপাত আৰু স্বতঃস্ফূৰ্ত গৰ্ভপাতৰ ফলত তেওঁলোকৰ মাতৃয়ে ৱাই-লিংকড এণ্টিজেনৰ সংস্পৰ্শলৈ আহিব পাৰে সাধাৰণতে ভবা হয় যে এই মাতৃৰ সঁহাৰি প্ৰথম জন্ম হোৱা সমকামী পুত্ৰৰ ক্ষেত্ৰত প্ৰযোজ্য নহ'ব আৰু তেওঁলোকৰ অভিমুখীতা জিন, প্ৰসৱৰ পূৰ্বে হৰম'ন আৰু অন্যান্য মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাবেও দায়ী হ'ব পাৰে যিয়ে মগজুৰ বিকাশকো প্ৰভাৱিত কৰে কিন্তু ২০১৭ চনৰ এক অধ্যয়নত দেখা গৈছে যে কোনো পুত্ৰ নথকা মাতৃসকলৰ পুৰুষ কোষৰ প্ৰতি এণ্টিব'ডি থাকে, যিটো সাধাৰণ আগতীয়া গৰ্ভপাতৰ ফলত হ'ব পাৰে, আৰু এইদৰে প্ৰথম জীৱিত পুত্ৰৰ বাবে ইয়াৰ প্ৰভাৱক প্ৰৰোচিত কৰে এই সঁহাৰি কিয় অটুট থাকে তাৰ বিভিন্ন বিৱৰ্তনৰ ব্যাখ্যা বিজ্ঞানীসকলে আগবঢ়াইছে

সমকামী পুৰুষ আৰু জন্মৰ ক্ৰমৰ মাজত কোনো সম্পৰ্ক পৰ্যবেক্ষণ নকৰা কেইটামান অধ্যয়নক সাধাৰণতে পদ্ধতিগত ভুল আৰু নমুনা সংগ্ৰহৰ পদ্ধতিৰ বাবে সমালোচনাও কৰা হৈছে জে মাইকেল বেইলীয়ে কৈছে যে মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাহিৰে আন কোনো যুক্তিযুক্ত অনুমান চিনাক্ত কৰা হোৱা নাই
তথ্যসূত্ৰ

শ্ৰেণী:যৌন অভিমুখিতা
ভাদ অসমীয়া বৰ্ষপঞ্জীৰ পঞ্চম মাহ ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওন, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম ভাদত ৩১ দিন থাকেবৰকটকী কোম্পানী, যোৰহাট এই ভাদ মাহতেই দুই মহাপুৰুষ শ্ৰীমন্ত শংকৰদেৱ আৰু শ্ৰী শ্ৰী মাধৱদেৱৰ তিৰোভাৱ তিথি ১ ভাদ হ'ল এই মাহৰ প্ৰথম দিন এই দিনটোৰ পৰাই অসমীয়া মানুহে গুৰু দুজনাক সুঁৱৰি নামঘৰত দৈনিক নাম প্ৰসংগ কৰে

 অন্য পঞ্জিকাত ভাদৰ সমসাময়িক মাহ 
অসমীয়া পঞ্জিকাত ভাদ মাহ চলি থাকোঁতে গ্ৰেগৰিয়ান পঞ্জিকাত আগষ্ট আৰু ছেপ্টেম্বৰ হয় ভাদ আগষ্টৰ ১৮ তাৰিখ বা ১৯ আগষ্টত আৰম্ভ হয় আৰু ছেপ্টেম্বৰৰ মধ্যলৈকে থাকে ভাদ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত শ্ৰাৱন মাহ চলি থাকে

 উৎসৱ পৰ্ব, দিৱস আদি 

 ১ভাদ -- নাম-প্ৰসংগৰ আৰম্ভণি
 শংকৰদেৱৰ তিৰোভাৱ তিথি (১৪২৬), শুক্লা প্ৰতিপদ তিথি
 গণেশ চতুৰ্থী
 কৰম পূজা
 আনন্দ চন্দ্ৰ আগৰৱালা, ড সৰ্ব্বেপল্লী ৰাধাকৃষ্ণনৰ জন্মদিন (শিক্ষক দিৱস), সলিল চৌধুৰী, মাদাৰ টেৰেছা, ইন্দিৰা মিৰিৰ স্মৃতি দিৱস (১৪২৬), শুক্লা সপ্তমী তিথি
 মাধৱদেৱৰ তিৰোভাৱ তিথি
 শ্ৰীকৃষ্ণৰজন্মাষ্টমী
 ঠাকুৰ অনুকূলচন্দ্ৰৰ আবিৰ্ভাৱ তিথি
 শ্ৰী শ্ৰী বিশ্বকৰ্মা পূজা

তথ্য সংগ্ৰহ

শ্ৰেণী:অসমীয়া মাহ
ভাদমহীয়া নাম() অসমৰ সত্ৰ বা গাঁও-চহৰ-নগৰত থকা নামঘৰসমূহত অসমীয়া ভাদমাহটোত যতি নপৰাকৈ গোৱা নাম-কীৰ্তন৷ অসমীয়া কেলেণ্ডাৰৰ পঞ্চম মাহটো ভাদ মাহ৷ বছৰৰ আন মাহবোৰৰ তুলনাত ভাদ মাহটো নামঘৰবোৰ হৰিনামৰ ধ্বনিৰে মুখৰিত হৈ থাকে৷ এই মাহটো অসমীয়া মানুহে বৰ পৱিত্ৰ মাহ বুলি গণ্য কৰে৷ এই মাহটোতে ভগৱান শ্ৰীকৃষ্ণৰ জন্মাষ্টমী তিথি, দুজনা গুৰু শংকৰদেৱ-মাধবদেৱৰ মৃত্যু তিথিৰ উপৰি গণেশ চতুৰ্দশী, শ্ৰীশ্ৰী বিশ্বকৰ্মা পূজা আনকি ঈদ-উজ্-জোহাও অনুষ্ঠিত হয়৷ সেয়ে অসমৰ প্ৰায়বোৰ মানুহে ভাদমাহটোক পৱিত্ৰ মাহ জ্ঞান কৰি ধৰ্মীয় ক্ৰিয়া-কাণ্ড, নাম-কীৰ্তন পাতে৷ নামঘৰ হৈছে অসমীয়া জনজীৱনৰ ঐক্য-সংহতিৰ মিলন ভূমি৷ এই নামঘৰবোৰতে ভাদ মাহৰ এক তাৰিখৰ পৰা গোটেই মাহটো অসমীয়া ৰাইজে ধনী-দুখীয়া, জাত-পাতৰ ভেদাভেদ পাহৰি নাম-কীৰ্তন কৰি ধৰ্ম-চৰ্চা কৰাৰ লগতে হৰি-ভক্তিৰ মাহাত্ম্য প্ৰচাৰ কৰে৷ 

ভাদমহীয়া নামত প্ৰায়ে দুপৰীয়া সময়ৰ পৰা ৰাতিলৈ নাম-কীৰ্তন, ধৰ্মালোচনা পৰ্ব আদি হয়৷ কোনো কোনো ঠাইত পুৰুষ আৰু মহিলা বেলেগে বেলেগে বহি নাম লয় আৰু কোনো কোনো ঠাইত একেলগে বহি নাম লয়৷ প্ৰথমতে পুথি পাঠ কৰা হয়৷ তাৰপিছত নাম ডকা হয়৷ পাঠক বা পাঠকনীয়ে নাম ডাকিলেই ৰাইজ গোটখাই নামত বহে আৰু কীৰ্তন কৰে৷ তাল-খোল-নাগাৰা আৰু খুতিতাল বজাই হাতচাপৰি সংগত কৰি তিনি-চাৰিটামান নাম গোৱাৰ পিছত নামৰ সামৰণি পৰে৷ তাৰপিছত সকলো ৰাইজে থাপনাৰ ফালে হাতযুৰি আঁঠু-কাঢ়ি সেৱা লয় আৰু পাঠক বা বুঢ়াভকতে আশীৰ্বাদ দিয়ে৷  নামত পুৰুষ-মহিলা উভয়েই জাতীয় সাজ- মেখেলা চাদৰ আৰু ধুতী-পাঞ্জাবী পিন্ধি, ডিঙিত গামোচা লয় আৰু পাঠক-পাঠকনীয়ে চেলেং আৰু আগুৰান পৰিধান কৰে৷

ভাদমাহত গাঁৱৰ প্ৰতিঘৰ মানুহ বা চহৰৰ হলে নামঘৰৰ প্ৰতিঘৰ ভকতে একোখনকৈ শৰাই দিয়ে৷ যাৰ ভাগত শৰাই দিবলগীয়া থাকে, সাধাৰণতে তেওঁলোকেই সেইদিনটোৰ মাহ-প্ৰসাদ, চাকি-বন্তি, আদি সমস্ত খৰচ বহন কৰে৷ অকলে খৰচ বহন কৰিবলৈ সামৰ্থ্য নথকা লোকে দুই-তিনিঘৰ বা ততোধিক পৰিয়াল মিলি শৰাই দিয়া দেখা যায়৷ নামঘৰবোৰত ভাদমহীয়া নামৰ প্ৰসাদ প্ৰস্তুত কৰাৰ পৰা বিতৰণ কৰালৈ নিৰ্দিষ্ট কৰি দায়িত্ব দিয়া থাকে৷ জন্মাষ্টমী আৰু গুৰু দুজনাৰ তিথিত কোনো কোনো ঠাইৰ নামঘৰত মিঠৈ নামৰ এবিধ লাড়ু দিয়া হয়৷ ইয়াৰ বাবে কোনো এঘৰত সমূহীয়াকৈ পিঠাগুড়ি খুন্দা হয় আৰু পগাই লোৱা গুড় আৰু ঘিউ দি নামঘৰৰ থাপনাৰ সম্মুখতে মিঠৈ তৈয়াৰ কৰা হয়৷ জন্মাষ্টমীৰ দিনা দোভাগ ৰাতিলৈ নাম-কীৰ্তন হয়৷ 

এমাহজোৰা নাম-কীৰ্তনৰ পিছত নাম সামৰণি পতা হয়৷ ভাদ মাহৰ শেষ দিনা শ্ৰীশ্ৰী বিশ্বকৰ্মাৰ পূজা পৰে বাবে বহুতে নাম সামৰণি অনুষ্ঠান সকলোৰে সুবিধামতে আন এটা দিন কৰে৷ সেই দিনটোত ঠায়ে ঠায়ে নিৰামিষ ভোজৰো আয়োজন কৰা হয়৷
তথ্য সূত্ৰ

শ্ৰেণী:অসমৰ সংস্কৃতি
ভাদোহী () উত্তৰ ভাৰতৰ ৰাজ্য উত্তৰ প্ৰদেশৰ ভাদোহী জিলাৰ এখন নগৰ তথা পৌৰ নিগম ভাদোহীৰ জিলা সদৰ হিচাপে ইয়াত দক্ষিণ এছিয়াৰ আটাইতকৈ ডাঙৰ হাতেৰে গাঁঠি দিয়া কাৰ্পেট বোৱা উদ্যোগৰ কেন্দ্ৰ আছে স্থায়িত্ব, অনন্য আৰ্হি আৰু বয়নকাৰীৰ পৰম্পৰাগত কাৰুকাৰ্য্যৰ বাবে এই অঞ্চল বিখ্যাত সাংস্কৃতিকভাৱে গুৰুত্বপূৰ্ণ আৰু চহকী ঐতিহ্যমণ্ডিত দুখন চহৰ প্ৰয়াগৰাজ আৰু বাৰাণসীৰ মাজত অৱস্থিত হোৱাৰ বাবে ভাদোহীৰ ভৌগোলিক তাৎপৰ্য আছে 

বাৰাণসীৰ পৰা ৪৫ কিলোমিটাৰ পশ্চিমে,   আৰু প্ৰয়াগৰাজৰ পৰা ৮২ কিলোমিটাৰ পূবে অৱস্থিত  

জনগাঁথনি

ভাদোহীত ধৰ্ম (২০১১)

হিন্দু ধৰ্ম-৮২.৩৩

ইছলাম - ১৭.০৭

অন্যান্য বা উল্লেখ কৰা হোৱা নাই - ০.৬০

২০১১ চনৰ ভাৰতীয় লোকপিয়ল অনুসৰি ভাদোহীৰ মুঠ জনসংখ্যা ৯৪,৬২০, ইয়াৰে ৪৯,৬৩৯জন পুৰুষ আৰু ৪৪,৯৮১জন মহিলা ০ৰ পৰা ৬ বছৰ বয়সৰ ভিতৰৰ জনসংখ্যা আছিল ১৪,০৮৩ ভাদোহীত মুঠ সাক্ষৰ লোকৰ সংখ্যা আছিল ৫৮,৪৭০ জন, যিটো জনসংখ্যাৰ ৬১.৮ আৰু পুৰুষৰ সাক্ষৰতাৰ হাৰ ৬৮.০ আৰু মহিলাৰ সাক্ষৰতাৰ হাৰ ৫৪.৯ ভাদোহীৰ ৭ জনসংখ্যাৰ কাৰ্যকৰী সাক্ষৰতাৰ হাৰ ৭২.৬, ইয়াৰে পুৰুষৰ সাক্ষৰতাৰ হাৰ ৭৯.৮ আৰু মহিলাৰ সাক্ষৰতাৰ হাৰ ৬৪.৬ অনুসূচিত জাতি আৰু অনুসূচিত জনজাতিৰ জনসংখ্যা ক্ৰমে ৯,৫৯৭ আৰু ১৫ জন ২০১১ চনত ভাদোহীৰ ১৩২৭৪টা পৰিয়াল আছিল  :... 

বাণিজ্য

ভাদোহীৰ মূল ব্যৱসায় হৈছে কাৰ্পেট নিৰ্মাণ ভাদোহীয়ে কাৰ্পেট উদ্যোগত ২২ লাখ শিপিনীক নিয়োগ কৰিছে  5  ভাদোহী কাৰ্পেটসমূহ ইয়াৰ স্থায়িত্ব, কোমলতা আৰু অনন্য ডিজাইনৰ বাবে জনাজাত, য'ত পৰম্পৰাগত আৰু আধুনিক আৰ্হিৰ মিশ্ৰণ সন্নিবিষ্ট কৰা হৈছে ভাদোহী কাৰ্পেটসমূহ আমেৰিকা, যুক্তৰাজ্য আৰু জাৰ্মানীকে ধৰি বিশ্বৰ বিভিন্ন দেশলৈ ৰপ্তানি কৰা হয় ভদোহী কাৰ্পেটৰ উচ্চমানৰ কাৰুকাৰ্য্য, স্থায়িত্ব, জটিল ডিজাইন, আৰু অনন্য আৰ্হি আদি কেইবাটাও কাৰণত জনপ্ৰিয় 

শিক্ষা

এছিয়াত এই ধৰণৰ একমাত্ৰ প্ৰতিষ্ঠান ইণ্ডিয়ান ইনষ্টিটিউট অৱ কাৰ্পেট টেকন'লজি  6  ভাৰত চৰকাৰৰ বস্ত্ৰ মন্ত্ৰালয়ে ২০০১ চনত ভাদোহীত প্ৰতিষ্ঠা কৰে ই অল ইণ্ডিয়া কাউন্সিল ফৰ টেকনিকেল এডুকেশ্বন ( )-অৰ দ্বাৰা স্বীকৃত আৰু জইন্ত চিট এলোকেচন অথৰিটি () ৰ দ্বাৰা সংযোজিত উক্ত প্ৰতিষ্ঠানটোৱে কাৰ্পেট আৰু বস্ত্ৰ প্ৰযুক্তি () বিষয়ত প্ৰযুক্তিৰ স্নাতক (.) প্ৰদান কৰে এই পাঠ্যক্ৰমত ৰং কৰা প্ৰক্ৰিয়া, বস্ত্ৰ আঁহ, কাৰ্পেট ধোৱা, আৰু অন্যান্য ঔদ্যোগিক কৌশলৰ ব্যৱহাৰিক আৰু তাত্ত্বিক দুয়োটা দিশ সামৰি লোৱা হয়  7 

তথ্য সূত্ৰ
ভনগড় হ'ল দিলীপ সুদৰ পৰিচালনা তথা মায়ংক জৈন আৰু অজয় ৰায়ৰ সহ-প্ৰযোজনাত ২০১৪ চনত মুক্তি লাভ কৰা ভাৰতীয় ভয়ানক চলচ্চিত্ৰ (হোৰোৰ ফিল্ম) এই ছবিখন নিৰ্মাণ হৈছে এছিয়াৰ আটাইতকৈ ভূতুনী ঠাই হিচাপে পৰিচিত ৰাজস্থানৰ ভংগড় দুৰ্গৰ আধাৰত

প্লটৰ ৰূপৰেখা

ছয়জনীয়া এদল বন্ধুৰ দলে ভনগড় দুৰ্গ দৰ্শন কৰে৷ দুৰ্গটো ভ্ৰমণ কৰি থাকোতে ভুলবশতঃ দুৰ্গৰ কঠোৰ নিষিদ্ধ আৰু ভূতুনী অঞ্চলত প্ৰৱেশ কৰি আবদ্ধ হৈ পৰে

অভিনয়

শক্তিৰ চৰিত্ৰত আদিল চৌধুৰী
ৰহীৰ চৰিত্ৰত চুজানা মুখাৰ্জী
টম অলটাৰ
দীপকৰ চৰিত্ৰত পুনীত
জাজৰ চৰিত্ৰত অনীত কৌৰ চেখন
পিয়াৰ চৰিত্ৰত ডেবনিটা ছুৰ
গোল্ডিৰ চৰিত্ৰত হেৰী টাংগিৰি

বাহ্যিক সংযোগ

তথ্যসূত্ৰ

শ্ৰেণী:হিন্দী চলচ্চিত্ৰ
শ্ৰেণী:চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি